title: Εκτελεστικός κανονισμός (ΕΕ) αριθ. 714/2011 της Επιτροπής, της 20ής Ιουλίου 2011 , για καθορισμό των ποσοστών των επιστροφών που εφαρμόζονται στα αυγά και στους κρόκους αυγών τα οποία εξάγονται υπό μορφή εμπορευμάτων που δεν υπάγονται στο παράρτημα I της Συνθήκης

text:
               21.7.2011

               EL

               Επίσημη Εφημερίδα της Ευρωπαϊκής Ένωσης

               L 190/70

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 714/2011 ΤΗΣ ΕΠΙΤΡΟΠΉΣ
   της 20ής Ιουλίου 2011
   για καθορισμό των ποσοστών των επιστροφών που εφαρμόζονται στα αυγά και στους κρόκους αυγών τα οποία εξάγονται υπό μορφή εμπορευμάτων που δεν υπάγονται στο παράρτημα I της Συνθήκης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 164 παράγραφος 2,
   Εκτιμώντας τα ακόλουθα:

               (1)

               Το άρθρο 162 παράγραφος 1 στοιχείο β) του κανονισμού (ΕΚ) αριθ. 1234/2007 προβλέπει ότι η διαφορά μεταξύ των τιμών στην παγκόσμια αγορά των προϊόντων που αναφέρονται στο άρθρο 1 παράγραφος 1 στοιχείο σ) και παρατίθενται στο μέρος ΧΙΧ του παραρτήματος Ι του εν λόγω κανονισμού και των τιμών στην Ένωσης μπορεί να καλυφθεί από επιστροφή κατά την εξαγωγή όταν τα προϊόντα εξάγονται υπό τη μορφή εμπορευμάτων που παρατίθενται στο μέρος V του παραρτήματος ΧΧ του κανονισμού αυτού.

               (2)

               Ο κανονισμός (ΕΕ) αριθ. 578/2010 της Επιτροπής, της 29ης Ιουνίου 2010, για την εφαρμογή του κανονισμού (ΕΚ) αριθ. 1216/2009 του Συμβουλίου όσον αφορά το σύστημα επιστροφών κατά την εξαγωγή για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα Ι της συνθήκης και των κριτηρίων καθορισμού του ύψους τους (2), προσδιορίζει τα προϊόντα για τα οποία συντρέχει λόγος να καθορισθεί ποσοστό επιστροφής που πρέπει να εφαρμόζεται κατά την εξαγωγή τους υπό μορφή εμπορευμάτων τα οποία απαριθμούνται στο μέρος V του παραρτήματος ΧΧ του κανονισμού (ΕΚ) αριθ. 1234/2007.

               (3)

               Σύμφωνα με το άρθρο 14 παράγραφος 1 του κανονισμού (ΕΕ) αριθ. 578/2010, το ποσοστό της επιστροφής, ανά 100 χιλιόγραμμα καθενός από τα εν λόγω βασικά προϊόντα, καθορίζεται για χρονικό διάστημα της ίδιας διάρκειας με εκείνο που ισχύει για τον καθορισμό των επιστροφών οι οποίες εφαρμόζονται για τα ίδια αυτά προϊόντα όταν εξάγονται ως έχουν.

               (4)

               Το άρθρο 162 παράγραφος 2 του κανονισμού (ΕΚ) αριθ. 1234/2007, ορίζει ότι η επιστροφή που χορηγείται κατά την εξαγωγή προϊόντος ενσωματωμένου σε εμπόρευμα δεν μπορεί να υπερβαίνει την επιστροφή που εφαρμόζεται για το ίδιο αυτό προϊόν όταν εξάγεται ως έχει.

               (5)

               Οι επιστροφές που ισχύουν σήμερα έχουν καθοριστεί με τον εκτελεστικό κανονισμό (ΕΕ) αριθ. 401/2011 της Επιτροπής (3). Δεδομένου ότι θα πρέπει να καθοριστούν νέες επιστροφές, θα πρέπει, κατά συνέπεια, να καταργηθεί ο κανονισμός αυτός.

               (6)

               Η επιτροπή διαχείρισης της κοινής οργάνωσης των γεωργικών αγορών δεν διατύπωσε γνώμη στην προθεσμία που όρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα ποσοστά των επιστροφών που εφαρμόζονται για τα βασικά προϊόντα που απαριθμούνται στο παράρτημα Ι του κανονισμού (ΕΕ) αριθ. 578/2010 και στο μέρος XIX του παραρτήματος I του κανονισμού (ΕΚ) αριθ. 1234/2007, και εξάγονται υπό μορφή εμπορευμάτων που κατονομάζονται στο μέρος V του παραρτήματος ΧΧ του κανονισμού (ΕΚ) αριθ. 1234/2007, καθορίζονται σύμφωνα με το παράρτημα του παρόντος κανονισμού.
   Άρθρο 2
   Καταργείται ο εκτελεστικός κανονισμός (ΕΕ) αριθ. 401/2011.
   Άρθρο 3
   Ο παρών κανονισμός αρχίζει να ισχύει στις 21 Ιουλίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουλίου 2011.

            Για την Επιτροπή, εξ ονόματος του Προέδρου,

         Heinz ZOUREK

            Γενικός Διευθυντής Επιχειρήσεων και Βιομηχανίας

      (1)  ΕΕ L 299 της 16.11.2007, σ. 1.

      (2)  ΕΕ L 171 της 6.7.2010, σ. 1.

      (3)  ΕΕ L 105 της 21.4.2011, σ. 14.

      ΠΑΡΑΡΤΗΜΑ

         Ποσοστά των επιστροφών που εφαρμόζονται από την 21η Ιουλίου 2011 στα αυγά και στους κρόκους αυγών τα οποία εξάγονται υπό μορφή εμπορευμάτων που δεν υπάγονται στο παράρτημα Ι της Συνθήκης

                  (EUR/100 kg)

                  Κωδικός ΣΟ

                  Περιγραφή

                  Προορισμός (1)

                  Ποσοστό επιστροφής

                  0407 00

                  Αυγά πτηνών με το κέλυφος, νωπά, διατηρημένα ή βρασμένα:

                  – πουλερικών:

                  0407 00 30

                  – – Λοιπά:

                              α)

                              για εξαγωγές ωοαλβoυμίνης υπαγόμενης στους κωδικούς ΣΟ 3502 11 90 και 3502 19 90

                  02

                  0,00

                  03

                  19,00

                  04

                  0,00

                              β)

                              για εξαγωγές λοιπών εμπορευμάτων

                  01

                  0,00

                  0408

                  Αυγά πτηνών χωρίς κέλυφος και κρόκοι αυγών, νωπά, αποξηραμένα, βρασμένα στο νερό ή στον ατμό, μορφοποιημένα, κατεψυγμένα ή αλλιώς διατηρημένα, ακόμη και με προσθήκη ζάχαρης ή λοιπών γλυκαντικών:

                  – Κρόκοι αυγών:

                  0408 11

                  – – Αποξηραμένοι:

                  ex 0408 11 80

                  – – – Κατάλληλοι για τη διατροφή των ανθρώπων:

                  χωρίς γλυκαντικά

                  01

                  74,00

                  0408 19

                  – – Λοιπά:

                  – – – Κατάλληλοι για τη διατροφή των ανθρώπων:

                  ex 0408 19 81

                  – – – – Σε υγρή κατάσταση:

                  χωρίς γλυκαντικά

                  01

                  22,00

                  ex 0408 19 89

                  – – – – Κατεψυγμένοι:

                  χωρίς γλυκαντικά

                  01

                  22,00

                  – Λοιπά:

                  0408 91

                  – – Αποξηραμένοι:

                  ex 0408 91 80

                  – – – Κατάλληλοι για τη διατροφή των ανθρώπων:

                  χωρίς γλυκαντικά

                  01

                  38,00

                  0408 99

                  – – Λοιπά:

                  ex 0408 99 80

                  – – – Κατάλληλοι για τη διατροφή των ανθρώπων:

                  χωρίς γλυκαντικά

                  01

                  9,00

         (1)  Οι προορισμοί είναι οι εξής:

                  01

                  Τρίτες χώρες. Για την Ελβετία και το Λιχτενστάιν τα ποσοστά αυτά δεν εφαρμόζονται στα εμπορεύματα που απαριθμούνται στους πίνακες I και II του πρωτοκόλλου αριθ. 2 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας, της 22ας Ιουλίου 1972,

                  02

                  Κουβέιτ, Μπαχρέιν, Ομάν, Κατάρ, Ηνωμένα Αραβικά Εμιράτα, Υεμένη, Τουρκία, Χονγκ Κονγκ, Σαουδική Αραβία και Ρωσία,

                  03

                  Νότιος Κορέα, Ιαπωνία, Μαλαισία, Ταϊλάνδη, Ταϊβάν και Φιλιππίνες,

                  04

                  Όλοι οι προορισμοί με εξαίρεση την Ελβετία και εκείνους στα 02 και 03.


title: Εκτελεστικός κανονισμός (ΕΕ) αριθ. 366/2013 της Επιτροπής, της 22ας Απριλίου 2013 , για την έγκριση της δραστικής ουσίας Bacillus firmus I-1582, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής  Κείμενο που παρουσιάζει ενδιαφέρον για τον ΕΟΧ

text:
                  23.4.2013

                  EL

                  Επίσημη Εφημερίδα της Ευρωπαϊκής Ένωσης

                  L 111/30

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) αριθ. 366/2013 ΤΗΣ ΕΠΙΤΡΟΠΗΣ
         της 22ας Απριλίου 2013
         για την έγκριση της δραστικής ουσίας Bacillus firmus I-1582, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 και το άρθρο 78 παράγραφος 2,
         Εκτιμώντας τα ακόλουθα:

                     (1)

                     Σύμφωνα με το άρθρο 80 παράγραφος 1 στοιχείο α) του κανονισμού (ΕΚ) αριθ. 1107/2009, πρέπει να εφαρμόζεται η οδηγία 91/414/ΕΟΚ του Συμβουλίου (2), όσον αφορά τη διαδικασία και τους όρους έγκρισης, στις δραστικές ουσίες για τις οποίες έχει εκδοθεί απόφαση σύμφωνα με το άρθρο 6 παράγραφος 3 της εν λόγω οδηγίας πριν από τις 14 Ιουνίου 2011. Για την ουσία Bacillus firmus I-1582 οι όροι του άρθρου 80 παράγραφος 1 στοιχείο α) του κανονισμού (ΕΚ) αριθ. 1107/2009 πληρούνται με την απόφαση 2011/123/ΕΕ της Επιτροπής (3).

                     (2)

                     Σύμφωνα με το άρθρο 6 παράγραφος 2 της οδηγίας 91/414/ΕΟΚ, στις 4 Αυγούστου 2010 η Γαλλία έλαβε αίτηση από την εταιρεία Bayer CropScience AG για την καταχώριση της δραστικής ουσίας Bacillus firmus I-1582 στο παράρτημα I της οδηγίας 91/414/ΕΟΚ. Με την απόφαση 2011/123/ΕΕ επιβεβαιώθηκε ότι ο φάκελος ήταν «πλήρης», υπό την έννοια ότι μπορεί να θεωρηθεί ότι ικανοποιεί, καταρχήν, τις απαιτήσεις δεδομένων και πληροφοριών των παραρτημάτων II και III της οδηγίας 91/414/ΕΟΚ.

                     (3)

                     Για την εν λόγω δραστική ουσία αξιολογήθηκαν οι επιδράσεις στην ανθρώπινη υγεία, στην υγεία των ζώων και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνονται από τον αιτούντα. Το κράτος μέλος που είχε οριστεί εισηγητής υπέβαλε σχέδιο έκθεσης αξιολόγησης στις 12 Ιουλίου 2011.

                     (4)

                     Το σχέδιο έκθεσης αξιολόγησης εξετάστηκε από τα κράτη μέλη και την Ευρωπαϊκή Αρχή για την Ασφάλεια των Τροφίμων (εφεξής «η Αρχή»). Στις 20 Αυγούστου 2012 η Αρχή υπέβαλε στην Επιτροπή το συμπέρασμά της όσον αφορά την εξέταση της εκτίμησης επικινδυνότητας φυτοφαρμάκων για τη δραστική ουσία Bacillus firmus I-1582 (4). Το σχέδιο έκθεσης αξιολόγησης και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και σχέδιο έκθεσης αξιολόγησης οριστικοποιήθηκε στις 15 Μαρτίου 2013 υπό τη μορφή έκθεσης ανασκόπησης της Επιτροπής για την ουσία Bacillus firmus I-1582.

                     (5)

                     Με βάση τις διάφορες εξετάσεις που πραγματοποιήθηκαν, φαίνεται ότι τα φυτοπροστατευτικά προϊόντα που περιέχουν Bacillus firmus I-1582 μπορεί να αναμένεται ότι, σε γενικές γραμμές, πληρούν τις απαιτήσεις που θεσπίζονται στο άρθρο 5 παράγραφος 1 στοιχεία α) και β) και στο άρθρο 5 παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Συνεπώς, είναι σκόπιμο να εγκριθεί η ουσία Bacillus firmus I-1582.

                     (6)

                     Πριν από την έγκριση θα πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την έγκριση.

                     (7)

                     Με την επιφύλαξη των υποχρεώσεων που προβλέπονται στον κανονισμό (ΕΚ) αριθ. 1107/2009 ως συνέπεια της έγκρισης, λαμβανομένης υπόψη της ειδικής κατάστασης που δημιουργήθηκε λόγω της μετάβασης από την οδηγία 91/414/ΕΟΚ στον κανονισμό (ΕΚ) αριθ. 1107/2009 πρέπει, ωστόσο, να ισχύουν τα ακόλουθα. Στα κράτη μέλη θα πρέπει να δοθεί περίοδος έξι μηνών μετά την έγκριση για να επανεξετάσουν τις εγκρίσεις φυτοπροστατευτικών προϊόντων που περιέχουν την ουσία Bacillus firmus I-1582. Τα κράτη μέλη θα πρέπει να τροποποιήσουν, να αντικαταστήσουν ή να ανακαλέσουν, ανάλογα με την περίπτωση, τις εγκρίσεις. Κατά παρέκκλιση από την ανωτέρω προθεσμία, πρέπει να προβλεφθεί μεγαλύτερη προθεσμία για την υποβολή και την αξιολόγηση της επικαιροποίησης του πλήρους φακέλου του παραρτήματος III, όπως προβλέπεται στην οδηγία 91/414/ΕΟΚ, κάθε φυτοπροστατευτικού προϊόντος για κάθε προβλεπόμενη χρήση σύμφωνα με τις ενιαίες αρχές.

                     (8)

                     Η πείρα που αποκτήθηκε από καταχωρίσεις δραστικών ουσιών στο παράρτημα I της οδηγίας 91/414/ΕΟΚ, οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής της πρώτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά (5), έχει δείξει ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι υφιστάμενων εγκρίσεων όσον αφορά την πρόσβαση σε στοιχεία. Συνεπώς, για να αποφευχθούν περαιτέρω δυσκολίες, κρίνεται αναγκαίο να διασαφηνιστούν τα καθήκοντα των κρατών μελών και, ιδίως, το καθήκον να επαληθεύουν ότι ο κάτοχος έγκρισης αποδεικνύει την πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας. Ωστόσο, η εν λόγω διασαφήνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων, σε σύγκριση με τις οδηγίες οι οποίες έχουν εκδοθεί μέχρι σήμερα για την τροποποίηση του παραρτήματος I της εν λόγω οδηγίας ή με τους κανονισμούς για την έγκριση δραστικών ουσιών.

                     (9)

                     Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (6), θα πρέπει να τροποποιηθεί αναλόγως.

                     (10)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Έγκριση δραστικής ουσίας
            Η δραστική ουσία Bacillus firmus I-1582, όπως καθορίζεται στο παράρτημα I, εγκρίνεται σύμφωνα με τους όρους που καθορίζονται στο εν λόγω παράρτημα.

            Άρθρο 2
            Εκ νέου αξιολόγηση φυτοπροστατευτικών προϊόντων

               1.   Τα κράτη μέλη, σύμφωνα με τον κανονισμό (ΕΚ) αριθ. 1107/2009, τροποποιούν ή αποσύρουν, εφόσον είναι απαραίτητο, τις ισχύουσες εγκρίσεις φυτοπροστατευτικών προϊόντων που περιέχουν την ουσία Bacillus firmus I-1582 ως δραστική ουσία πριν από τις 31 Μαρτίου 2014.
               Έως την ημερομηνία αυτή επαληθεύουν, ιδίως, ότι πληρούνται οι όροι του παραρτήματος I του παρόντος κανονισμού, με εξαίρεση αυτών των όρων που επισημαίνονται στη στήλη που αφορά τους ειδικούς όρους στο εν λόγω παράρτημα, και ότι ο κάτοχος της έγκρισης διαθέτει φάκελο ή έχει πρόσβαση σε φάκελο που πληροί τις απαιτήσεις του παραρτήματος II της οδηγίας 91/414/ΕΟΚ, σύμφωνα με τους όρους του άρθρου 13 παράγραφοι 1 έως 4 της εν λόγω οδηγίας και του άρθρου 62 του κανονισμού (ΕΚ) αριθ. 1107/2009.

               2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει την ουσία Bacillus firmus I-1582, είτε ως μόνη δραστική ουσία είτε μαζί με άλλες δραστικές ουσίες που έχουν καταχωριστεί στο σύνολό τους στο παράρτημα του εκτελεστικού κανονισμού (ΕΕ) αριθ. 540/2011 έως τις 30 Σεπτεμβρίου 2013 το αργότερο, τα κράτη μέλη αξιολογούν εκ νέου το προϊόν σύμφωνα με τις ενιαίες αρχές που προβλέπονται στο άρθρο 29 παράγραφος 6 του κανονισμού (ΕΚ) αριθ. 1107/2009, με βάση φάκελο που ικανοποιεί τις απαιτήσεις του παραρτήματος III της οδηγίας 91/414/ΕΟΚ και λαμβάνοντας υπόψη τη στήλη σχετικά με τους ειδικούς όρους στο παράρτημα I του παρόντος κανονισμού. Με βάση την αξιολόγηση αυτή, εξακριβώνουν κατά πόσον το προϊόν πληροί τους όρους του άρθρου 29 παράγραφος 1 του κανονισμού (ΕΚ) αριθ. 1107/2009.
               Ύστερα από αυτή την εξακρίβωση, τα κράτη μέλη:

                           α)

                           σε περίπτωση που ένα προϊόν περιέχει την ουσία Bacillus firmus I-1582 ως τη μόνη δραστική ουσία, κατά περίπτωση, τροποποιούν ή ανακαλούν την έγκριση έως τις 31 Μαρτίου 2015 το αργότερο· ή

                           β)

                           σε περίπτωση που ένα προϊόν περιέχει Bacillus firmus I-1582 ως μία από πολλές δραστικές ουσίες, κατά περίπτωση, τροποποιούν ή ανακαλούν την έγκριση έως τις 31 Μαρτίου 2015 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη νομοθετική πράξη ή πράξεις με τις οποίες καταχωρίστηκαν η σχετική ουσία ή ουσίες στο παράρτημα I της οδηγίας 91/414/ΕΟΚ, ή εγκρίθηκε η εν λόγω ουσία ή ουσίες, εφόσον η τελευταία ημερομηνία είναι μεταγενέστερη.

            Άρθρο 3
            Τροποποιήσεις του εκτελεστικού κανονισμού (ΕΕ) αριθ. 540/2011
            Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.

            Άρθρο 4
            Έναρξη ισχύος και ημερομηνία εφαρμογής
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Οκτωβρίου 2013.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 22 Απριλίου 2013.

                  Για την Επιτροπή

                  Ο Πρόεδρος

               José Manuel BARROSO

            (1)  ΕΕ L 309 της 24.11.2009, σ. 1.

            (2)  ΕΕ L 230 της 19.8.1991, σ. 1.

            (3)  ΕΕ L 49 της 24.2.2011, σ. 40.

            (4)  Δελτίο ΕFSA 2012· 10(9):2868. Διατίθεται στο διαδίκτυο: www.efsa.europa.eu

            (5)  ΕΕ L 366 της 15.12.1992, σ. 10.

            (6)  ΕΕ L 153 της 11.6.2011, σ. 1.

            ΠΑΡΑΡΤΗΜΑ I

                        Κοινή ονομασία, Αριθμοί ταυτοποίησης

                        Ονομασία IUPAC

                        Καθαρότητα (1)

                        Ημερομηνία έγκρισης

                        Λήξη της έγκρισης

                        Ειδικοί όροι

                           Bacillus firmus I-1582
                        Αριθμός συλλογής: CNCMI-1582

                        Άνευ αντικείμενου

                        Ελάχιστη συγκέντρωση: 7,1 × 1010 CFU/g

                        1η Οκτωβρίου 2013

                        30 Σεπτεμβρίου 2023

                        Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία Bacillus firmus I-1582 και, ιδίως, τα προσαρτήματα I και II αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 15 Μαρτίου 2013.
                        Κατά τη συνολική αξιολόγηση τα κράτη μέλη πρέπει να δίνουν ιδιαίτερη προσοχή στην προστασία των χειριστών και των εργαζομένων, λαμβάνοντας υπόψη ότι η ουσία Bacillus firmus I-1582 πρέπει να θεωρείται ως πιθανός ευαισθητοποιητής.
                        Οι όροι χρήσης περιλαμβάνουν την εφαρμογή μέτρων άμβλυνσης του κινδύνου, όπου χρειάζεται.

               (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.

            ΠΑΡΑΡΤΗΜΑ II
            Στο μέρος Β του παραρτήματος του εκτελεστικού κανονισμού (ΕΕ) αριθ. 540/2011 προστίθεται η ακόλουθη εγγραφή:

                           Αριθμός

                           Κοινή ονομασία, Αριθμοί ταυτοποίησης

                           Ονομασία IUPAC

                           Καθαρότητα (*1)

                           Ημερομηνία έγκρισης

                           Λήξη της έγκρισης

                           Ειδικοί όροι

                           «36

                              Bacillus firmus I-1582
                           Αριθμός συλλογής: CNCMI-1582

                           Άνευ αντικείμενου

                           Ελάχιστη συγκέντρωση: 7,1 × 1010 CFU/g

                           1η Οκτωβρίου 2013

                           30 Σεπτεμβρίου 2023

                           Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία Bacillus firmus I-1582, και ιδίως τα προσαρτήματα I και II αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 15 Μαρτίου 2013.
                           Κατά τη συνολική αξιολόγηση τα κράτη μέλη πρέπει να δίνουν ιδιαίτερη προσοχή στην προστασία των χειριστών και των εργαζομένων, λαμβάνοντας υπόψη ότι η ουσία Bacillus firmus I-1582 πρέπει να θεωρείται ως πιθανός ευαισθητοποιητής.
                           Οι όροι χρήσης περιλαμβάνουν την εφαρμογή μέτρων άμβλυνσης του κινδύνου, όπου χρειάζεται.»

               (*1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


title: Εκτελεστικός κανονισμός (ΕΕ) 2015/1502 της Επιτροπής, της 8ης Σεπτεμβρίου 2015, σχετικά με τη θέσπιση ελάχιστων τεχνικών προδιαγραφών και διαδικασιών για τα επίπεδα διασφάλισης των μέσων ηλεκτρονικής ταυτοποίησης σύμφωνα με το άρθρο 8 παράγραφος 3 του κανονισμού (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά (Κείμενο που παρουσιάζει ενδιαφέρον για τον ΕΟΧ)

text:
               9.9.2015

               EL

               Επίσημη Εφημερίδα της Ευρωπαϊκής Ένωσης

               L 235/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1502 ΤΗΣ ΕΠΙΤΡΟΠΉΣ
   της 8ης Σεπτεμβρίου 2015
   σχετικά με τη θέσπιση ελάχιστων τεχνικών προδιαγραφών και διαδικασιών για τα επίπεδα διασφάλισης των μέσων ηλεκτρονικής ταυτοποίησης σύμφωνα με το άρθρο 8 παράγραφος 3 του κανονισμού (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ (1), και ιδίως το άρθρο 8 παράγραφος 3,
   Εκτιμώντας τα ακόλουθα:

               (1)

               Το άρθρο 8 του κανονισμού (ΕΕ) αριθ. 910/2014 προβλέπει ότι ένα σχέδιο ηλεκτρονικής ταυτοποίησης που κοινοποιείται σύμφωνα με το άρθρο 9 παράγραφος 1 πρέπει να προσδιορίζει τα επίπεδα διασφάλισης — χαμηλό, βασικό και υψηλό — των μέσων ηλεκτρονικής ταυτοποίησης που εκδίδονται στο πλαίσιο του εν λόγω σχεδίου.

               (2)

               Ο καθορισμός των ελάχιστων τεχνικών προδιαγραφών, των προτύπων και των διαδικασιών είναι απαραίτητος προκειμένου να διασφαλιστεί η κοινή κατανόηση των λεπτομερειών σχετικά με τα επίπεδα διασφάλισης και τη διαλειτουργικότητα κατά τη χαρτογράφηση των εθνικών επιπέδων διασφάλισης των κοινοποιημένων σχεδίων ηλεκτρονικής ταυτοποίησης με βάση τα επίπεδα διασφάλισης που προβλέπονται στο άρθρο 8, όπως προβλέπει το άρθρο 12 παράγραφος 4 στοιχείο β) του κανονισμού (ΕΕ) αριθ. 910/2014.

               (3)

               Για τις προδιαγραφές και τις διαδικασίες που καθορίζονται στην παρούσα εκτελεστική πράξη ως βασικό διεθνές πρότυπο στον τομέα των επιπέδων διασφάλισης των μέσων ηλεκτρονικής ταυτοποίησης έχει ληφθεί υπόψη το διεθνές πρότυπο ISO/IEC 29115. Ωστόσο, το περιεχόμενο του κανονισμού (ΕΕ) αριθ. 910/2014 διαφέρει από το εν λόγω διεθνές πρότυπο, ιδίως σε σχέση με τις απαιτήσεις εξακρίβωσης και επαλήθευσης ταυτότητας, καθώς και σχετικά με τον τρόπο με τον οποίο λαμβάνονται υπόψη οι διαφορές μεταξύ των διευθετήσεων των κρατών μελών όσον αφορά τις ταυτότητες και των υφιστάμενων εργαλείων της ΕΕ για τον ίδιο σκοπό. Ως εκ τούτου, το παράρτημα, αν και βασίζεται στο εν λόγω διεθνές πρότυπο, δεν πρέπει να παραπέμπει σε οποιοδήποτε συγκεκριμένο περιεχόμενο του προτύπου ISO/IEC 29115.

               (4)

               Ο παρών κανονισμός έχει συνταχθεί ως η πλέον κατάλληλη προσέγγιση η οποία αντανακλάται επίσης στους ορισμούς που χρησιμοποιούνται για τον προσδιορισμό των όρων και εννοιών. Λαμβάνουν υπόψη το στόχο του κανονισμού (ΕΕ) αριθ. 910/2014 όσον αφορά τα επίπεδα διασφάλισης των μέσων ηλεκτρονικής ταυτοποίησης. Συνεπώς, η πιλοτική εφαρμογή μεγάλης κλίμακας STORK, συμπεριλαμβανομένων των προδιαγραφών που έχουν καταρτιστεί από αυτήν, καθώς και οι ορισμοί και οι έννοιες του ISO/IEC 29115 θα πρέπει να λαμβάνονται ιδιαιτέρως υπόψη κατά τη θέσπιση των προδιαγραφών και διαδικασιών που καθορίζονται στην παρούσα εκτελεστική πράξη.

               (5)

               Ανάλογα με το πλαίσιο εντός του οποίου πρέπει να επαληθευτεί μια πτυχή των αποδεικτικών στοιχείων της ταυτότητας, οι έγκυρες πηγές μπορούν να λάβουν πολλές μορφές, όπως μεταξύ άλλων μητρώα, έγγραφα, φορείς. Οι έγκυρες πηγές μπορεί να διαφέρουν στα διάφορα κράτη μέλη, ακόμη και σε παρόμοιο πλαίσιο.

               (6)

               Οι απαιτήσεις για την εξακρίβωση και την επαλήθευση της ταυτότητας θα πρέπει να λαμβάνουν υπόψη τα διάφορα συστήματα και πρακτικές, εξασφαλίζοντας παράλληλα επαρκώς υψηλή βεβαιότητα προκειμένου να διασφαλίζεται η απαραίτητη εμπιστοσύνη. Επομένως, η αποδοχή διαδικασιών που χρησιμοποιούνταν προηγουμένως για σκοπό διαφορετικό από την έκδοση μέσου ηλεκτρονικής ταυτοποίησης θα πρέπει να εξαρτάται από την επιβεβαίωση ότι οι εν λόγω διαδικασίες πληρούν τις απαιτήσεις που προβλέπονται για το αντίστοιχο επίπεδο διασφάλισης.

               (7)

               Χρησιμοποιούνται συνήθως μέσα επαλήθευσης, όπως κοινά μυστικά (shared secrets), συσκευές και φυσικά χαρακτηριστικά γνωρίσματα. Ωστόσο, θα πρέπει να ενθαρρύνεται η χρήση περισσότερων μέσων επαλήθευσης, ιδίως μέσων από διαφορετικές κατηγορίες, ώστε να ενισχυθεί η ασφάλεια της διαδικασίας επαλήθευσης.

               (8)

               Ο παρών κανονισμός δεν θα πρέπει να θίγει τα δικαιώματα εκπροσώπησης των νομικών προσώπων. Ωστόσο, το παράρτημα θα πρέπει να προβλέπει απαιτήσεις για τη σύνδεση μεταξύ των μέσων ηλεκτρονικής ταυτοποίησης φυσικών και νομικών προσώπων.

               (9)

               Θα πρέπει να αναγνωριστεί η σημασία της ασφάλειας των πληροφοριών και των συστημάτων διαχείρισης των υπηρεσιών, όπως θα πρέπει να αναγνωριστεί και η σημασία της χρήσης αναγνωρισμένων μεθόδων και της εφαρμογής των αρχών που περιλαμβάνονται σε πρότυπα όπως τα πρότυπα των σειρών ISO/IEC 27000 και ISO/IEC 20000.

               (10)

               Θα πρέπει επίσης να λαμβάνονται υπόψη ορθές πρακτικές στα κράτη μέλη σε σχέση με τα επίπεδα διασφάλισης.

               (11)

               Η πιστοποίηση της ασφάλειας πληροφοριακών συστημάτων με βάση διεθνή πρότυπα αποτελεί σημαντικό εργαλείο για την εξακρίβωση της συμμόρφωσης των προϊόντων με τις προδιαγραφές της παρούσας εκτελεστικής πράξης όσον αφορά την ασφάλεια.

               (12)

               Η επιτροπή που αναφέρεται στο άρθρο 48 του κανονισμού (ΕΚ) αριθ. 910/2014 δεν εξέδωσε γνώμη εντός της προθεσμίας που όρισε ο/η πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Τα επίπεδα διασφάλισης — χαμηλό, βασικό και υψηλό — των μέσων ηλεκτρονικής ταυτοποίησης που εκδίδονται στο πλαίσιο ενός κοινοποιημένου σχεδίου ηλεκτρονικής ταυτοποίησης καθορίζονται με βάση τις προδιαγραφές και τις διαδικασίες που καθορίζονται στο παράρτημα.
   2.   Οι προδιαγραφές και οι διαδικασίες που καθορίζονται στο παράρτημα χρησιμοποιούνται για να προσδιοριστεί το επίπεδο διασφάλισης των μέσων ηλεκτρονικής ταυτοποίησης που εκδίδονται βάσει ενός κοινοποιημένου σχεδίου ηλεκτρονικής ταυτοποίησης με τον καθορισμό της αξιοπιστίας και της ποιότητας των ακόλουθων στοιχείων:

               α)

               καταχώρηση, κατά τα οριζόμενα στο τμήμα 2.1 του παραρτήματος του παρόντος κανονισμού σύμφωνα με το άρθρο 8 παράγραφος 3 στοιχείο α) του κανονισμού (ΕΕ) αριθ. 910/2014·

               β)

               διαχείριση μέσων ηλεκτρονικής ταυτοποίησης, κατά τα οριζόμενα στο τμήμα 2.2 του παραρτήματος του παρόντος κανονισμού σύμφωνα με το άρθρο 8 παράγραφος 3 στοιχεία β) και στ) του κανονισμού (ΕΕ) αριθ. 910/2014·

               γ)

               επαλήθευση ταυτότητας, κατά τα οριζόμενα στο τμήμα 2.3 του παραρτήματος του παρόντος κανονισμού σύμφωνα με το άρθρο 8 παράγραφος 3 στοιχείο γ) του κανονισμού (ΕΕ) αριθ. 910/2014·

               δ)

               διαχείριση και οργάνωση, κατά τα οριζόμενα στο τμήμα 2.4 του παραρτήματος του παρόντος κανονισμού σύμφωνα με το άρθρο 8 παράγραφος 3 στοιχεία δ) και ε) του κανονισμού (ΕΕ) αριθ. 910/2014.

         3.   Όταν τα μέσα ηλεκτρονικής ταυτοποίησης που εκδίδονται βάσει ενός κοινοποιημένου σχεδίου ηλεκτρονικής ταυτοποίησης πληρούν μια απαίτηση που περιλαμβάνεται σε υψηλότερο επίπεδο διασφάλισης, τεκμαίρεται ότι πληρούν την αντίστοιχη απαίτηση χαμηλότερου επιπέδου διασφάλισης.
   4.   Εκτός εάν ορίζεται διαφορετικά στο σχετικό μέρος του παραρτήματος, προκειμένου να καλυφθεί το σκοπούμενο επίπεδο διασφάλισης, πληρούνται όλα τα στοιχεία που απαριθμούνται στο παράρτημα, για συγκεκριμένο επίπεδο διασφάλισης του μέσου ηλεκτρονικής ταυτοποίησης που έχει εκδοθεί βάσει ενός κοινοποιημένου σχεδίου ηλεκτρονικής ταυτοποίησης.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Σεπτεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 257 της 28.8.2014, σ. 73.

      ΠΑΡΑΡΤΗΜΑ

         Τεχνικές προδιαγραφές και διαδικασίες για τα επίπεδα διασφάλισης — χαμηλό, βασικό και υψηλό — των μέσων ηλεκτρονικής ταυτοποίησης που εκδίδονται βάσει κοινοποιημένου σχεδίου ηλεκτρονικής ταυτοποίησης

      1.   Ισχύοντες ορισμοί

      Για τους σκοπούς του παρόντος παραρτήματος, εφαρμόζονται οι ακόλουθοι ορισμοί:
      1)   «έγκυρη πηγή»: οιαδήποτε πηγή, ανεξάρτητα από τη μορφή της, η οποία μπορεί να χρησιμοποιηθεί για την παροχή επακριβών δεδομένων, πληροφοριών και/ή αποδεικτικών στοιχείων που να μπορούν να χρησιμοποιηθούν προς απόδειξη ταυτότητας·
      2)   «μέσο επαλήθευσης ταυτότητας»: μέσο το οποίο έχει επιβεβαιωθεί ότι συνδέεται με ένα πρόσωπο και το οποίο εμπίπτει σε μια από τις ακόλουθες κατηγορίες:
      α)   «μέσο επαλήθευσης ταυτότητας με βάση την κατοχή»: μέσο επαλήθευσης ταυτότητας για το οποίο το άτομο απαιτείται να αποδείξει ότι το μέσο βρίσκεται στην κατοχή του·
      β)   «μέσο επαλήθευσης ταυτότητας με βάση τη γνώση»: μέσο επαλήθευσης ταυτότητας για το οποίο το άτομο απαιτείται να αποδείξει ότι έχει γνώση του εν λόγω μέσου·
      γ)   «μέσο εγγενούς επαλήθευσης ταυτότητας»: μέσο επαλήθευσης ταυτότητας που βασίζεται σε ένα σωματικό χαρακτηριστικό ενός φυσικού προσώπου, και για το οποίο το άτομο απαιτείται να αποδείξει ότι διαθέτει το συγκεκριμένο σωματικό χαρακτηριστικό·
      3)   «δυναμική επαλήθευση ταυτότητας»: ηλεκτρονική διαδικασία η οποία χρησιμοποιεί κρυπτογράφηση ή άλλες τεχνικές για να εξασφαλίσει ένα μέσο δημιουργίας, κατόπιν αιτήματος, ηλεκτρονικής απόδειξης ότι ότι το άτομο έχει τον έλεγχο ή κατέχει τα στοιχεία ταυτότητας και η οποία αλλάζει για κάθε επαλήθευση ταυτότητας μεταξύ του ατόμου και του συστήματος επαλήθευσης της ταυτότητας του ατόμου·
      4)   «σύστημα διαχείρισης της ασφάλειας των πληροφοριών»: σύνολο διεργασιών και διαδικασιών για τη διαχείριση σε αποδεκτό επίπεδο, των κινδύνων που σχετίζονται με την ασφάλεια των πληροφοριών.
      2.   Τεχνικές προδιαγραφές και διαδικασίες

      Τα στοιχεία των τεχνικών προδιαγραφών και των διαδικασιών που περιγράφονται στο παρόν παράρτημα χρησιμοποιούνται για τον προσδιορισμό του τρόπου με τον οποίο οι απαιτήσεις και τα κριτήρια του άρθρου 8 του κανονισμού (ΕΕ) αριθ. 910/2014 εφαρμόζονται για τα μέσα ηλεκτρονικής ταυτοποίησης που εκδίδονται βάσει σχεδίου ηλεκτρονικής ταυτοποίησης.
      2.1.   Καταχώριση:

      2.1.1.   Αίτηση και καταχώριση

                  Επίπεδο διασφάλισης

                  Απαιτούμενα στοιχεία

                  Χαμηλό

                              1.

                              Διασφάλιση ότι ο αιτών είναι ενήμερος για τους όρους και τις προϋποθέσεις που συνδέονται με τη χρήση των μέσων ηλεκτρονικής ταυτοποίησης.

                              2.

                              Διασφάλιση ότι ο αιτών είναι ενήμερος για τις προτεινόμενες προφυλάξεις ασφαλείας που συνδέονται με τα μέσα ηλεκτρονικής ταυτοποίησης.

                              3.

                              Συλλογή των σχετικών στοιχείων ταυτότητας που απαιτούνται για την απόδειξη και την επαλήθευση της ταυτότητας.

                  Βασικό

                  Ταυτίζεται με το χαμηλό επίπεδο.

                  Υψηλό

                  Ταυτίζεται με το χαμηλό επίπεδο.

            2.1.2.   Απόδειξη και επαλήθευση της ταυτότητας (φυσικό πρόσωπο)

                  Επίπεδο διασφάλισης

                  Απαιτούμενα στοιχεία

                  Χαμηλό

                              1.

                              Το άτομο μπορεί να θεωρηθεί ότι κατέχει αποδεικτικά στοιχεία τα οποία αναγνωρίζονται από το κράτος μέλος στο οποίο υποβάλλεται η αίτηση για το μέσο ηλεκτρονικής ταυτοποίησης, και τα οποία αντιπροσωπεύουν τη δηλωθείσα ταυτότητα.

                              2.

                              Τα αποδεικτικά στοιχεία μπορούν να θεωρηθούν πραγματικά, ή ότι υφίστανται σύμφωνα με έγκυρη πηγή και τα αποδεικτικά στοιχεία φαίνεται ότι είναι έγκυρα.

                              3.

                              Είναι γνωστό από έγκυρη πηγή ότι η δηλωθείσα ταυτότητα υφίσταται και μπορεί να θεωρηθεί ότι το πρόσωπο που διεκδικεί την ταυτότητα είναι ένα και το αυτό.

                  Βασικό

                  Χαμηλό επίπεδο, και πρέπει να πληρούται μία από τις εναλλακτικές επιλογές που αναφέρονται στα σημεία 1 έως 4:

                              1.

                              Έχει επαληθευτεί ότι το άτομο κατέχει αποδεικτικά στοιχεία τα οποία αναγνωρίζονται από το κράτος μέλος στο οποίο υποβάλλεται η αίτηση για το μέσο ηλεκτρονικής ταυτοποίησης, και τα οποία αντιπροσωπεύουν τη δηλωθείσα ταυτότητα
                              και
                              τα αποδεικτικά στοιχεία ελέγχονται, προκειμένου να διαπιστωθεί ότι είναι γνήσια· ή, σύμφωνα με μια έγκυρη πηγή, είναι γνωστό ότι υπάρχουν και σχετίζονται με κάποιο πραγματικό πρόσωπο
                              και
                              έχουν ληφθεί μέτρα για την ελαχιστοποίηση του κινδύνου η ταυτότητα του προσώπου να μην είναι η δηλωθείσα ταυτότητα, λαμβάνοντας υπόψη, για παράδειγμα, τον κίνδυνο απώλειας, κλοπής, αναστολής, ανάκλησης ή λήξης της ισχύος των αποδεικτικών στοιχείων.
                              'Η

                              2.

                              Υποβάλλεται έγγραφο ταυτότητας κατά τη διάρκεια της διαδικασίας καταχώρισης στο κράτος μέλος όπου έχει εκδοθεί το έγγραφο και το έγγραφο φαίνεται ότι σχετίζεται με το πρόσωπο που το προσκομίζει
                              και
                              έχουν ληφθεί μέτρα για την ελαχιστοποίηση του κινδύνου η ταυτότητα του προσώπου να μην είναι η δηλωθείσα ταυτότητα, λαμβάνοντας υπόψη, για παράδειγμα, τον κίνδυνο απώλειας, κλοπής, αναστολής, ανάκλησης ή λήξης της ισχύος των εγγράφων.
                              Ή

                              3.

                              Όταν οι διαδικασίες που έχουν χρησιμοποιηθεί προηγουμένως από δημόσιο ή ιδιωτικό φορέα στο ίδιο κράτος μέλος για άλλο σκοπό από την έκδοση μέσου ηλεκτρονικής ταυτοποίησης, παρέχουν ισοδύναμη διασφάλιση με εκείνες που ορίζονται στο σημείο 2.1.2 για το βασικό επίπεδο διασφάλισης, τότε η οντότητα που ευθύνεται για την καταχώριση, δεν χρειάζεται να επαναλάβει τις προηγούμενες διαδικασίες, υπό τον όρο ότι η εν λόγω ισοδύναμη διασφάλιση επιβεβαιώνεται από οργανισμό αξιολόγησης της συμμόρφωσης που αναφέρεται στο άρθρο 2 παράγραφος 13 του κανονισμού (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου (1), ή από ισοδύναμο φορέα.
                              Ή

                              4.

                              Όταν εκδίδονται μέσα ηλεκτρονικής ταυτοποίησης βάσει έγκυρων κοινοποιημένων μέσων ηλεκτρονικής ταυτοποίησης με βασικό ή υψηλό επίπεδο διασφάλισης, και λαμβανομένων υπόψη των κινδύνων μεταβολής των στοιχείων ταυτοποίησης προσώπου, δεν απαιτείται να επαναληφθούν οι διαδικασίες εξακρίβωσης και επαλήθευσης της ταυτότητας. Όταν το μέσο ηλεκτρονικής ταυτοποίησης που χρησιμεύει ως βάση δεν έχει κοινοποιηθεί, το βασικό ή υψηλό επίπεδο διασφάλισης πρέπει να επιβεβαιώνεται από οργανισμό αξιολόγησης της συμμόρφωσης που αναφέρεται στο άρθρο 2 παράγραφος 13 του κανονισμού (ΕΚ) αριθ. 765/2008 ή από ισοδύναμο φορέα.

                  Υψηλό

                  Πρέπει να πληρούνται οι απαιτήσεις των σημείων 1 και 2:

                              1.

                              Βασικό επίπεδο, και πρέπει να πληρούται μία από τις εναλλακτικές επιλογές που αναφέρονται στα σημεία α έως γ:

                                          α)

                                          Όταν το πρόσωπο έχει επαληθευθεί ότι διαθέτει φωτογραφία ή βιομετρικά στοιχεία ταυτοποίησης που αναγνωρίζονται από το κράτος μέλος στο οποίο υποβλήθηκε η αίτηση για το μέσο ηλεκτρονικής ταυτότητας, και τα εν λόγω αποδεικτικά στοιχεία αντιπροσωπεύουν τη δηλωθείσα ταυτότητα, τα αποδεικτικά στοιχεία ελέγχονται προκειμένου να διαπιστωθεί ότι είναι έγκυρα σύμφωνα με έγκυρη πηγή·
                                          και
                                          ο αιτών ταυτοποιείται με τη δηλωθείσα ταυτότητα με σύγκριση ενός ή περισσότερων σωματικών χαρακτηριστικών του προσώπου με έγκυρη πηγή·
                                          ή

                                          β)

                                          Όταν οι διαδικασίες που έχουν χρησιμοποιηθεί προηγουμένως από δημόσιο ή ιδιωτικό φορέα στο ίδιο κράτος μέλος για άλλο σκοπό από την έκδοση μέσου ηλεκτρονικής ταυτοποίησης, παρέχουν ισοδύναμη διασφάλιση με εκείνες που ορίζονται στο σημείο 2.1.2 για το υψηλό επίπεδο διασφάλισης, τότε η οντότητα που ευθύνεται για την καταχώριση, δεν χρειάζεται να επαναλάβει τις προηγούμενες διαδικασίες, υπό τον όρο ότι η εν λόγω ισοδύναμη διασφάλιση επιβεβαιώνεται από οργανισμό αξιολόγησης της συμμόρφωσης που αναφέρεται στο άρθρο 2 παράγραφος 13 του κανονισμού (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, ή από ισοδύναμο φορέα
                                          και
                                          λαμβάνονται μέτρα για να αποδειχτεί ότι τα αποτελέσματα των προηγούμενων διαδικασιών εξακολουθούν να ισχύουν·
                                          ή

                                          γ)

                                          Όταν εκδίδονται μέσα ηλεκτρονικής ταυτοποίησης βάσει έγκυρων κοινοποιημένων μέσων ηλεκτρονικής ταυτοποίησης με βασικό ή υψηλό επίπεδο διασφάλισης, και λαμβανομένων υπόψη των κινδύνων μεταβολής των στοιχείων ταυτοποίησης προσώπου, δεν απαιτείται να επαναληφθούν οι διαδικασίες εξακρίβωσης και επαλήθευσης της ταυτότητας. Όταν το μέσο ηλεκτρονικής ταυτοποίησης που χρησιμεύει ως βάση δεν έχει κοινοποιηθεί, το υψηλό επίπεδο διασφάλισης πρέπει να επιβεβαιώνεται από οργανισμό αξιολόγησης της συμμόρφωσης που αναφέρεται στο άρθρο 2 παράγραφος 13 του κανονισμού (ΕΚ) αριθ. 765/2008 ή από ισοδύναμο φορέα.
                                          και
                                          λαμβάνονται μέτρα για να αποδειχθεί ότι τα αποτελέσματα της εν λόγω προηγούμενης διαδικασίας έκδοσης του κοινοποιημένου μέσου ηλεκτρονικής ταυτοποίησης εξακολουθούν να ισχύουν.

                                    Ή

                              2.

                              Εάν ο αιτών δεν υποβάλει κάποια αναγνωρισμένη φωτογραφία ή βιομετρικά στοιχεία ταυτοποίησης, εφαρμόζονται οι ίδιες διαδικασίες που εφαρμόζονται σε εθνικό επίπεδο στο κράτος μέλος του φορέα που είναι αρμόδιος για την καταχώρηση όσον αφορά την απόκτηση αναγνωρισμένης φωτογραφίας ή των βιομετρικών στοιχείων ταυτοποίησης.

            2.1.3.   Απόδειξη και επαλήθευση της ταυτότητας (νομικό πρόσωπο)

                  Επίπεδο διασφάλισης

                  Απαιτούμενα στοιχεία

                  Χαμηλό

                              1.

                              Η δηλωθείσα ταυτότητα του νομικού προσώπου αποδεικνύεται με βάση αποδεικτικά στοιχεία τα οποία αναγνωρίζονται από το κράτος μέλος στο οποίο υποβάλλεται η αίτηση για το μέσο ηλεκτρονικής ταυτότητας.

                              2.

                              Τα αποδεικτικά στοιχεία φαίνεται να είναι έγκυρα και μπορεί να υποτεθεί ότι είναι γνήσια ή ότι υφίστανται σύμφωνα με έγκυρη πηγή, εφόσον η καταχώριση του νομικού προσώπου στην έγκυρη πηγή είναι προαιρετική και διέπεται από διευθέτηση μεταξύ του νομικού προσώπου και της έγκυρης πηγής.

                              3.

                              Δεν είναι σε γνώση της έγκυρης πηγής ότι το νομικό πρόσωπο είναι σε κατάσταση που να το εμποδίζει να ενεργεί ως το εν λόγω νομικό πρόσωπο.

                  Βασικό

                  Χαμηλό επίπεδο, και πρέπει να πληρούται μία από τις εναλλακτικές επιλογές που αναφέρονται στα σημεία 1 έως 3:

                              1.

                              Η δηλωθείσα ταυτότητα του νομικού προσώπου αποδεικνύεται με βάση αποδεικτικά στοιχεία τα οποία αναγνωρίζονται από το κράτος μέλος στο οποίο υποβάλλεται η αίτηση για το μέσο ηλεκτρονικής ταυτότητας, συμπεριλαμβανομένων του ονόματος, της νομικής μορφής και (εάν απαιτείται) του αριθμού μητρώου του νομικού προσώπου·
                              και
                              τα αποδεικτικά στοιχεία ελέγχονται, προκειμένου να εκτιμηθεί κατά πόσον είναι γνήσια, ή είναι γνωστό ότι υπάρχουν σύμφωνα με μια έγκυρη πηγή, εφόσον η εγγραφή του νομικού προσώπου στην έγκυρη πηγή απαιτείται ώστε το νομικό πρόσωπο να μπορεί να λειτουργήσει εντός του οικείου κλάδου·
                              και
                              έχουν ληφθεί μέτρα για την ελαχιστοποίηση του κινδύνου η ταυτότητα του νομικού προσώπου να μην είναι η δηλωθείσα ταυτότητα, λαμβάνοντας υπόψη, για παράδειγμα, τον κίνδυνο απώλειας, κλοπής, αναστολής, ανάκλησης ή λήξης της ισχύος των εγγράφων.
                              Ή

                              2.

                              Όταν οι διαδικασίες που έχουν χρησιμοποιηθεί προηγουμένως από δημόσιο ή ιδιωτικό φορέα στο ίδιο κράτος μέλος για άλλο σκοπό από την έκδοση μέσου ηλεκτρονικής ταυτοποίησης, παρέχουν ισοδύναμη διασφάλιση με εκείνες που ορίζονται στο σημείο 2.1.3 για το βασικό επίπεδο διασφάλισης, τότε η οντότητα που ευθύνεται για την καταχώριση, δεν χρειάζεται να επαναλάβει τις προηγούμενες διαδικασίες, υπό τον όρο ότι η εν λόγω ισοδύναμη διασφάλιση επιβεβαιώνεται από οργανισμό αξιολόγησης της συμμόρφωσης που αναφέρεται στο άρθρο 2 παράγραφος 13 του κανονισμού (ΕΚ) αριθ. 765/2008, ή από ισοδύναμο φορέα.
                              Ή

                              3.

                              Όταν εκδίδονται μέσα ηλεκτρονικής ταυτοποίησης βάσει έγκυρων κοινοποιημένων μέσων ηλεκτρονικής ταυτοποίησης με βασικό ή υψηλό επίπεδο διασφάλισης, δεν απαιτείται να επαναληφθούν οι διαδικασίες εξακρίβωσης και επαλήθευσης της ταυτότητας. Όταν το μέσο ηλεκτρονικής ταυτοποίησης που χρησιμεύει ως βάση δεν έχει κοινοποιηθεί, το βασικό ή υψηλό επίπεδο διασφάλισης ς πρέπει να επιβεβαιώνεται από οργανισμό αξιολόγησης της συμμόρφωσης που αναφέρεται στο άρθρο 2 παράγραφος 13 του κανονισμού (ΕΚ) αριθ. 765/2008 ή από ισοδύναμο φορέα.

                  Υψηλό

                  Βασικό επίπεδο, και πρέπει να πληρούται μία από τις εναλλακτικές επιλογές που αναφέρονται στα σημεία 1 έως 3:

                              1.

                              Η δηλωθείσα ταυτότητα του νομικού προσώπου αποδεικνύεται με βάση αποδεικτικά στοιχεία τα οποία αναγνωρίζονται από το κράτος μέλος στο οποίο υποβάλλεται η αίτηση για το μέσο ηλεκτρονικής ταυτότητας, συμπεριλαμβανομένων του ονόματος, της νομικής μορφής και τουλάχιστον ενός μοναδικού χαρακτηριστικού που εκπροσωπεί το νομικό πρόσωπο σε εθνικό πλαίσιο·
                              και
                              τα αποδεικτικά στοιχεία ελέγχονται, προκειμένου να διαπιστωθεί ότι είναι γνήσια σύμφωνα με έγκυρη πηγή.
                              Ή

                              2.

                              Όταν οι διαδικασίες που έχουν χρησιμοποιηθεί προηγουμένως από δημόσιο ή ιδιωτικό φορέα στο ίδιο κράτος μέλος για άλλο σκοπό από την έκδοση μέσου ηλεκτρονικής ταυτοποίησης, παρέχουν ισοδύναμη διασφάλιση με εκείνες που ορίζονται στο σημείο 2.1.3 για το υψηλό επίπεδο διασφάλισης, τότε η οντότητα που ευθύνεται για την καταχώριση, δεν χρειάζεται να επαναλάβει τις προηγούμενες διαδικασίες, υπό τον όρο ότι η εν λόγω ισοδύναμη διασφάλιση επιβεβαιώνεται από οργανισμό αξιολόγησης της συμμόρφωσης που αναφέρεται στο άρθρο 2 παράγραφος 13 του κανονισμού (ΕΚ) αριθ. 765/2008, ή από ισοδύναμο φορέα·
                              και
                              λαμβάνονται μέτρα για να αποδειχτεί ότι τα αποτελέσματα της εν λόγω προηγούμενης διαδικασίας εξακολουθούν να ισχύουν.
                              Ή

                              3.

                              Όταν εκδίδονται μέσα ηλεκτρονικής ταυτοποίησης βάσει έγκυρων κοινοποιημένων μέσων ηλεκτρονικής ταυτοποίησης με υψηλό επίπεδο διασφάλισης, δεν απαιτείται να επαναληφθούν οι διαδικασίες εξακρίβωσης και επαλήθευσης της ταυτότητας. Όταν το μέσο ηλεκτρονικής ταυτοποίησης που χρησιμεύει ως βάση δεν έχει κοινοποιηθεί, το υψηλό επίπεδο διασφάλισης πρέπει να επιβεβαιώνεται από οργανισμό αξιολόγησης της συμμόρφωσης που αναφέρεται στο άρθρο 2 παράγραφος 13 του κανονισμού (ΕΚ) αριθ. 765/2008 ή από ισοδύναμο φορέα·
                              και
                              λαμβάνονται μέτρα για να αποδειχθεί ότι τα αποτελέσματα της εν λόγω προηγούμενης διαδικασίας έκδοσης του κοινοποιημένου μέσου ηλεκτρονικής ταυτοποίησης εξακολουθούν να ισχύουν.

            2.1.4.   Σύνδεση μεταξύ των μέσων ηλεκτρονικής ταυτοποίησης φυσικών και νομικών προσώπων

      Κατά περίπτωση, για τη σύνδεση μεταξύ του μέσου ηλεκτρονικής ταυτοποίησης ενός φυσικού προσώπου και του μέσου ηλεκτρονικής ταυτοποίησης ενός νομικού προσώπου («σύνδεση»), πρέπει να πληρούνται οι ακόλουθες προϋποθέσεις:

                  1)

                  Είναι δυνατή η αναστολή και/ή η ανάκληση της σύνδεσης. Η διαχείριση του κύκλου ζωής μιας σύνδεσης (π.χ. ενεργοποίηση, αναστολή, ανανέωση, ανάκληση) πραγματοποιείται σύμφωνα με διαδικασίες αναγνωρισμένες σε εθνικό επίπεδο.

                  2)

                  Το φυσικό πρόσωπο του οποίου το μέσο ηλεκτρονικής ταυτοποίησης συνδέεται με το μέσο ηλεκτρονικής ταυτοποίησης του νομικού προσώπου μπορεί να εξουσιοδοτήσει, σύμφωνα με διαδικασίες αναγνωρισμένες σε εθνικό επίπεδο, άλλο φυσικό πρόσωπο να ασκήσει τη σύνδεση. Ωστόσο, το φυσικό πρόσωπο που εξουσιοδοτεί παραμένει υπεύθυνο.

                  3)

                  Η σύνδεση πραγματοποιείται με τον ακόλουθο τρόπο:

                              Επίπεδο διασφάλισης

                              Απαιτούμενα στοιχεία

                              Χαμηλό

                                          1.

                                          Η εξακρίβωση της ταυτότητας του φυσικού προσώπου που ενεργεί για λογαριασμό του νομικού προσώπου επαληθεύεται ως πραγματοποιηθείσα σε χαμηλό επίπεδο ή ανώτερο.

                                          2.

                                          Η σύνδεση έχει καθοριστεί σύμφωνα με διαδικασίες αναγνωρισμένες σε εθνικό επίπεδο.

                                          3.

                                          Δεν είναι σε γνώση της έγκυρης πηγής ότι το φυσικό πρόσωπο είναι σε κατάσταση που να το εμποδίζει να ενεργεί ως το νομικό πρόσωπο.

                              Βασικό

                              Σημείο 3 χαμηλού επιπέδου, συν:

                                          1.

                                          Η εξακρίβωση της ταυτότητας του φυσικού προσώπου που ενεργεί για λογαριασμό του νομικού προσώπου επαληθεύεται ως πραγματοποιηθείσα σε βασικό ή υψηλό επίπεδο.

                                          2.

                                          Η σύνδεση καθορίζεται σύμφωνα με διαδικασίες αναγνωρισμένες σε εθνικό επίπεδο, οι οποίες καταλήγουν στην καταχώριση της σύνδεσης σε έγκυρη πηγή.

                                          3.

                                          Η σύνδεση έχει ελεγχθεί με βάση πληροφορίες από έγκυρη πηγή.

                              Υψηλό

                              Σημείο 3 χαμηλού επιπέδου και σημείο 2 βασικού επιπέδου, συν:

                                          1.

                                          Η εξακρίβωση της ταυτότητας του φυσικού προσώπου που ενεργεί για λογαριασμό του νομικού προσώπου επαληθεύεται ως πραγματοποιηθείσα σε υψηλό επίπεδο.

                                          2.

                                          Η σύνδεση έχει επαληθευτεί βάσει ενός μοναδικού χαρακτηριστικού που εκπροσωπεί το νομικό πρόσωπο σε εθνικό πλαίσιο· και με βάση τις πληροφορίες από έγκυρη πηγή που αντιπροσωπεύουν κατά τρόπο μοναδικό το φυσικό πρόσωπο.

            2.2.   Διαχείριση μέσων ηλεκτρονικής ταυτοποίησης

      2.2.1.   Χαρακτηριστικά και σχεδιασμός μέσων ηλεκτρονικής ταυτοποίησης

                  Επίπεδο διασφάλισης

                  Απαιτούμενα στοιχεία

                  Χαμηλό

                              1.

                              Το μέσο ηλεκτρονικής ταυτοποίησης χρησιμοποιεί τουλάχιστον ένα μέσο επαλήθευσης της ταυτότητας.

                              2.

                              Το μέσο ηλεκτρονικής ταυτοποίησης σχεδιάζεται έτσι ώστε ο εκδότης να λαμβάνει εύλογα μέτρα για να ελέγχει ότι χρησιμοποιείται μόνον υπό τον έλεγχο ή την κατοχή του προσώπου στο οποίο ανήκει.

                  Βασικό

                              1.

                              Το μέσο ηλεκτρονικής ταυτοποίησης χρησιμοποιεί τουλάχιστον δύο μέσα επαλήθευσης της ταυτότητας διαφορετικών κατηγοριών.

                              2.

                              Το μέσο ηλεκτρονικής ταυτοποίησης σχεδιάζεται έτσι ώστε να θεωρείται ότι χρησιμοποιείται μόνον υπό τον έλεγχο ή την κατοχή του προσώπου στο οποίο ανήκει.

                  Υψηλό

                  Βασικό επίπεδο, συν:

                              1.

                              Το μέσο ηλεκτρονικής ταυτοποίησης προστατεύει έναντι αντιγραφής και παραποίησης καθώς και έναντι επιθέσεων υψηλού κινδύνου

                              2.

                              Το μέσο ηλεκτρονικής ταυτοποίησης είναι σχεδιασμένο κατά τρόπον ώστε ο ιδιοκτήτης να μπορεί να το προστατεύσει κατά τρόπο αξιόπιστο έναντι της χρήσης του από τρίτους.

            2.2.2.   Έκδοση, παράδοση και ενεργοποίηση

                  Επίπεδο διασφάλισης

                  Απαιτούμενα στοιχεία

                  Χαμηλό

                  Μετά την έκδοση, το μέσο ηλεκτρονικής ταυτοποίησης παραδίδεται μέσω μηχανισμού με τον οποίο εξασφαλίζεται η παράδοσή του μόνο στο προβλεπόμενο πρόσωπο.

                  Βασικό

                  Μετά την έκδοση, το μέσο ηλεκτρονικής ταυτοποίησης παραδίδεται μέσω μηχανισμού με τον οποίο εξασφαλίζεται η παράδοσή του μόνο στο πρόσωπο στο οποίο ανήκει.

                  Υψηλό

                  Η διαδικασία ενεργοποίησης επαληθεύει ότι το μέσο ηλεκτρονικής ταυτοποίησης παραδόθηκε μόνο στο πρόσωπο στο οποίο ανήκει.

            2.2.3.   Αναστολή, ανάκληση και επανενεργοποίηση

                  Επίπεδο διασφάλισης

                  Απαιτούμενα στοιχεία

                  Χαμηλό

                              1.

                              Είναι δυνατόν να ανασταλεί και/ή να ανακληθεί ένα μέσο ηλεκτρονικής ταυτοποίησης με έγκαιρο και αποτελεσματικό τρόπο.

                              2.

                              Ύπαρξη μέτρων που λαμβάνονται για την πρόληψη μη εξουσιοδοτημένης αναστολής, ανάκλησης και/ή επανενεργοποίησης.

                              3.

                              Επανενεργοποίηση πραγματοποιείται μόνο αν συνεχίζουν να πληρούνται οι ίδιες απαιτήσεις διασφάλισης που είχαν καθοριστεί πριν από την αναστολή ή την ανάκληση.

                  Βασικό

                  Ταυτίζεται με το χαμηλό επίπεδο.

                  Υψηλό

                  Ταυτίζεται με το χαμηλό επίπεδο.

            2.2.4.   Ανανέωση και αντικατάσταση

                  Επίπεδο διασφάλισης

                  Απαιτούμενα στοιχεία

                  Χαμηλό

                  Λαμβανομένων υπόψη των κινδύνων μεταβολής των στοιχείων ταυτοποίησης προσώπου, η ανανέωση ή η αντικατάσταση πρέπει να πληροί τις ίδιες απαιτήσεις διασφάλισης όπως η αρχική εξακρίβωση και επαλήθευση της ταυτότητας ή να βασίζεται σε έγκυρο μέσο ηλεκτρονικής ταυτοποίησης του ίδιου, ή υψηλότερου, επιπέδου διασφάλισης.

                  Βασικό

                  Ταυτίζεται με το χαμηλό επίπεδο.

                  Υψηλό

                  Χαμηλό επίπεδο, συν:
                  Όταν η ανανέωση ή η αντικατάσταση βασίζεται σε έγκυρο μέσο ηλεκτρονικής ταυτοποίησης, τα δεδομένα ταυτότητας επαληθεύονται από έγκυρη πηγή.

            2.3.   Επαλήθευση ταυτότητας

      Το παρόν τμήμα εστιάζει στους κινδύνους που συνδέονται με τη χρήση του μηχανισμού επαλήθευσης της ταυτότητας και απαριθμεί τις απαιτήσεις για κάθε επίπεδο διασφάλισης. Στο παρόν τμήμα οι έλεγχοι νοούνται ότι είναι ανάλογοι των κινδύνων στο συγκεκριμένο επίπεδο.
      2.3.1.   Μηχανισμός επαλήθευσης ταυτότητας

      Στον ακόλουθο πίνακα καθορίζονται οι απαιτήσεις ανά επίπεδο διασφάλισης όσον αφορά τον μηχανισμό επαλήθευσης της ταυτότητας, μέσω του οποίου το φυσικό ή νομικό πρόσωπο χρησιμοποιεί το μέσο ηλεκτρονικής ταυτοποίησης για να επιβεβαιώσει την ταυτότητά του έναντι βασιζόμενου μέρους,

                  Επίπεδο διασφάλισης

                  Απαιτούμενα στοιχεία

                  Χαμηλό

                              1.

                              Πριν από την ανακοίνωση των στοιχείων ταυτοποίησης προσώπου προηγείται αξιόπιστη επαλήθευση του μέσου ηλεκτρονικής ταυτοποίησης και της ισχύος του.

                              2.

                              Όταν τα στοιχεία ταυτοποίησης προσώπου αποθηκεύονται ως μέρος του μηχανισμού επαλήθευσης της ταυτότητας, οι εν λόγω πληροφορίες διασφαλίζονται προκειμένου να προστατευθούν έναντι απώλειας και παραβίασης, συμπεριλαμβανομένης της ανάλυσης εκτός διαδικτύου.

                              3.

                              Ο μηχανισμός επαλήθευσης της ταυτότητας εφαρμόζει διαδικασίες ελέγχου της ασφάλειας για την επαλήθευση του μέσου ηλεκτρονικής ταυτοποίησης, έτσι ώστε να καταστεί εξαιρετικά απίθανη η υπονόμευση των μηχανισμών επαλήθευσης ταυτότητας από εικασίες, υποκλοπές, αναπαραγωγή ή παραποίηση επικοινωνίας από επιθέσεις ενισχυμένου-βασικού κινδύνου.

                  Βασικό

                  Χαμηλό επίπεδο, συν:

                              1.

                              Πριν από την ανακοίνωση των στοιχείων ταυτοποίησης προσώπου προηγείται αξιόπιστη επαλήθευση του μέσου ηλεκτρονικής ταυτοποίησης και της ισχύος του μέσω δυναμικής επαλήθευσης της ταυτότητας.

                              2.

                              Ο μηχανισμός επαλήθευσης της ταυτότητας εφαρμόζει διαδικασίες ελέγχου της ασφάλειας για την επαλήθευση του μέσου ηλεκτρονικής ταυτοποίησης, έτσι ώστε να καταστεί εξαιρετικά απίθανη η υπονόμευση των μηχανισμών επαλήθευσης ταυτότητας από εικασίες, υποκλοπές, αναπαραγωγή ή παραποίηση επικοινωνίας από επιθέσεις μεσαίου κινδύνου.

                  Υψηλό

                  Βασικό επίπεδο, συν:
                  Ο μηχανισμός επαλήθευσης της ταυτότητας εφαρμόζει διαδικασίες ελέγχου της ασφάλειας για την επαλήθευση του μέσου ηλεκτρονικής ταυτοποίησης, έτσι ώστε να καταστεί εξαιρετικά απίθανη η υπονόμευση των μηχανισμών επαλήθευσης ταυτότητας από εικασίες, υποκλοπές, αναπαραγωγή ή παραποίηση επικοινωνίας από επιθέσεις υψηλού κινδύνου.

            2.4.   Διαχείριση και οργάνωση

      Όλοι οι συμμετέχοντες που παρέχουν υπηρεσίες οι οποίες σχετίζονται με την ηλεκτρονική ταυτοποίηση σε διασυνοριακό πλαίσιο («πάροχοι») διαθέτουν τεκμηριωμένες πρακτικές διαχείρισης της ασφάλειας των πληροφοριών, πολιτικές, προσεγγίσεις της διαχείρισης των κινδύνων, και άλλες αναγνωρισμένους ελέγχους ώστε να διασφαλίζουν έναντι των αρμόδιων οργάνων διακυβέρνησης των σχεδίων ηλεκτρονικής ταυτοποίησης στα αντίστοιχα κράτη μέλη ότι εφαρμόζονται αποτελεσματικές πρακτικές. Σε όλο το σημείο 2.4, όλες οι απαιτήσεις/στοιχεία νοούνται ως ανάλογα προς τους κινδύνους στο συγκεκριμένο επίπεδο.
      2.4.1.   Γενικές διατάξεις

                  Επίπεδο διασφάλισης

                  Απαιτούμενα στοιχεία

                  Χαμηλό

                              1.

                              Οι πάροχοι κάθε επιχειρησιακής υπηρεσίας που καλύπτεται από τον παρόντα κανονισμό είναι δημόσιες αρχές ή νομικές οντότητες αναγνωρισμένες από το εθνικό δίκαιο κράτους μέλους, με αναγνωρισμένη και πλήρως λειτουργική οργάνωση όσον αφορά όλα τα μέρη που σχετίζονται με την παροχή των υπηρεσιών.

                              2.

                              Οι πάροχοι πληρούν τις νομικές απαιτήσεις που υπέχουν σε σχέση με τη λειτουργία και την παροχή της υπηρεσίας, συμπεριλαμβανομένου του είδους των πληροφοριών που ενδέχεται να ζητηθούν, τον τρόπο εξακρίβωσης της ταυτότητας, το είδος των πληροφοριών που ενδέχεται να διατηρηθούν και για ποιο χρονικό διάστημα.

                              3.

                              Οι πάροχοι είναι σε θέση να αποδείξουν την ικανότητά τους να αναλαμβάνουν την αστική ευθύνη για ζημίες, καθώς και το ότι διαθέτουν επαρκείς οικονομικούς πόρους για τη συνέχιση της λειτουργίας και την παροχή των υπηρεσιών.

                              4.

                              Οι πάροχοι είναι υπεύθυνοι για την εκπλήρωση κάθε δέσμευσης που έχει ανατεθεί σε άλλη οντότητα μέσω εξωπορισμού, και τη συμμόρφωση με την πολιτική του σχεδίου, ως εάν οι πάροχοι να είχαν εκτελέσει οι ίδιοι τα σχετικά καθήκοντα.

                              5.

                              Τα σχέδια ηλεκτρονικής ταυτοποίησης που δεν έχουν θεσπιστεί με εθνική νομοθεσία διαθέτουν αποτελεσματικό σχέδιο τερματισμού. Το εν λόγω σχέδιο περιλαμβάνει ομαλή διακοπή της υπηρεσίας ή συνέχιση από άλλον πάροχο, τον τρόπο με τον οποίο θα ενημερωθούν οι αρμόδιες αρχές και οι τελικοί χρήστες, καθώς και λεπτομέρειες σχετικά με τον τρόπο προστασίας, διατήρησης και καταστροφής των αρχείων, σύμφωνα με την πολιτική του σχεδίου.

                  Βασικό

                  Ταυτίζεται με το χαμηλό επίπεδο.

                  Υψηλό

                  Ταυτίζεται με το χαμηλό επίπεδο.

            2.4.2.   Δημοσιευμένες ανακοινώσεις και πληροφορίες για τους χρήστες

                  Επίπεδο διασφάλισης

                  Απαιτούμενα στοιχεία

                  Χαμηλό

                              1.

                              Ύπαρξη δημοσιευμένου ορισμού της υπηρεσίας που περιλαμβάνει όλους τους ισχύοντες όρους και προϋποθέσεις, καθώς και τα τέλη, συμπεριλαμβανομένων των ενδεχόμενων περιορισμών της χρήσης. Ο ορισμός της υπηρεσίας περιλαμβάνει και πολιτική προστασίας της ιδιωτικής ζωής.

                              2.

                              Πρέπει να θεσπιστούν κατάλληλες πολιτικές και διαδικασίες ώστε να εξασφαλιστεί ότι οι χρήστες της υπηρεσίας ενημερώνονται κατά τρόπο έγκαιρο και αξιόπιστο για τυχόν αλλαγές στον ορισμό της υπηρεσίας, στους ισχύοντες όρους και προϋποθέσεις, καθώς και στην πολιτική προστασίας της ιδιωτικής ζωής της συγκεκριμένης υπηρεσίας.

                              3.

                              Πρέπει να θεσπιστούν κατάλληλες πολιτικές και διαδικασίες ώστε να εξασφαλιστεί η παροχή πλήρων και ορθών απαντήσεων στα αιτήματα παροχής πληροφοριών.

                  Βασικό

                  Ταυτίζεται με το χαμηλό επίπεδο.

                  Υψηλό

                  Ταυτίζεται με το χαμηλό επίπεδο.

            2.4.3.   Διαχείριση της ασφάλειας των πληροφοριών

                  Επίπεδο διασφάλισης

                  Απαιτούμενα στοιχεία

                  Χαμηλό

                  Υφίσταται αποτελεσματικό σύστημα διαχείρισης της ασφάλειας των πληροφοριών για τη διαχείριση και τον έλεγχο των κινδύνων για την ασφάλεια των πληροφοριών.

                  Βασικό

                  Χαμηλό επίπεδο, συν:
                  Το σύστημα διαχείρισης της ασφάλειας των πληροφοριών εφαρμόζει δοκιμασμένα πρότυπα ή αρχές για τη διαχείριση και τον έλεγχο των κινδύνων για την ασφάλεια των πληροφοριών.

                  Υψηλό

                  Ταυτίζεται με το βασικό επίπεδο.

            2.4.4.   Τήρηση αρχείων

                  Επίπεδο διασφάλισης

                  Απαιτούμενα στοιχεία

                  Χαμηλό

                              1.

                              Καταγραφή και διατήρηση συναφών πληροφοριών με χρήση αποτελεσματικού συστήματος διαχείρισης αρχείων, λαμβάνοντας υπόψη την ισχύουσα νομοθεσία και τις ορθές πρακτικές όσον αφορά την προστασία των δεδομένων και τη διατήρηση των δεδομένων.

                              2.

                              Διατήρηση, στο μέτρο που επιτρέπεται από το εθνικό δίκαιο ή άλλη εθνική διοικητική ρύθμιση, και προστασία αρχείων για όσο χρόνο απαιτείται για τους σκοπούς του ελέγχου και της διερεύνησης των παραβιάσεων ασφάλειας και διατήρηση, μετά την οποία τα αρχεία πρέπει να καταστρέφονται με ασφάλεια.

                  Βασικό

                  Ταυτίζεται με το χαμηλό επίπεδο.

                  Υψηλό

                  Ταυτίζεται με το χαμηλό επίπεδο.

            2.4.5.   Εγκαταστάσεις και προσωπικό

      Ο πίνακας που ακολουθεί περιλαμβάνει τις απαιτήσεις όσον αφορά τις εγκαταστάσεις, το προσωπικό και, κατά περίπτωση, υπεργολάβους που εκτελούν καθήκοντα τα οποία καλύπτονται από τον παρόντα κανονισμό. Η συμμόρφωση με όλες τις απαιτήσεις πρέπει να είναι ανάλογη προς τους κινδύνους που σχετίζονται με το προβλεπόμενο επίπεδο διασφάλισης.

                  Επίπεδο διασφάλισης

                  Απαιτούμενα στοιχεία

                  Χαμηλό

                              1.

                              Ύπαρξη διαδικασιών που διασφαλίζουν ότι το προσωπικό και οι υπεργολάβοι είναι επαρκώς εκπαιδευμένοι, ειδικευμένοι και έμπειροι στις δεξιότητες που απαιτούνται για την εκτέλεση των ρόλων τους οποίους αναλαμβάνουν.

                              2.

                              Ύπαρξη επαρκούς προσωπικού και υπεργολάβων για την επαρκή λειτουργία και υποστήριξη της υπηρεσίας σύμφωνα με τις οικείες πολιτικές και διαδικασίες.

                              3.

                              Οι εγκαταστάσεις που χρησιμοποιούνται για την παροχή της υπηρεσίας, παρακολουθούνται και προστατεύονται συνεχώς έναντι ζημιών που προκαλούνται από περιβαλλοντικά συμβάντα, μη εξουσιοδοτημένη πρόσβαση και άλλους παράγοντες που ενδέχεται να επηρεάζουν την ασφάλεια της υπηρεσίας.

                              4.

                              Στις εγκαταστάσεις που χρησιμοποιούνται για την παροχή της υπηρεσίας εξασφαλίζεται ότι η πρόσβαση σε περιοχές διατήρησης ή επεξεργασίας προσωπικών, κρυπτογραφικών ή άλλων ευαίσθητων πληροφοριών περιορίζεται στο εξουσιοδοτημένο προσωπικό ή υπεργολάβους.

                  Βασικό

                  Ταυτίζεται με το χαμηλό επίπεδο.

                  Υψηλό

                  Ταυτίζεται με το χαμηλό επίπεδο.

            2.4.6.   Τεχνικοί έλεγχοι

                  Επίπεδο διασφάλισης

                  Απαιτούμενα στοιχεία

                  Χαμηλό

                              1.

                              Η ύπαρξη αναλογικών τεχνικών ελέγχων για τη διαχείριση των κινδύνων στην ασφάλεια των υπηρεσιών, την προστασία του εμπιστευτικού χαρακτήρα, της ακεραιότητας και της διαθεσιμότητας των πληροφοριών που υποβάλλονται σε επεξεργασία.

                              2.

                              Οι δίαυλοι ηλεκτρονικής επικοινωνίας που χρησιμοποιούνται για την ανταλλαγή προσωπικών ή ευαίσθητων πληροφοριών προστατεύονται από υποκλοπές, παραποίηση και αναπαραγωγή.

                              3.

                              Η πρόσβαση σε ευαίσθητο κρυπτογραφικό υλικό, εάν αυτό χρησιμοποιείται για την έκδοση μέσου ηλεκτρονικής ταυτοποίησης και επαλήθευσης της ταυτότητας, περιορίζεται αυστηρά στους ρόλους και τις εφαρμογές που απαιτούν πρόσβαση. Εξασφαλίζεται ότι το εν λόγω υλικό δεν αποθηκεύεται ποτέ συνεχώς υπό μορφή απλού κειμένου.

                              4.

                              Υφίστανται διαδικασίες ώστε να διασφαλίζεται διαχρονικά η ασφάλεια και η ικανότητα ανταπόκρισης στις αλλαγές των επιπέδων κινδύνου, στα συμβάντα και στις παραβιάσεις ασφαλείας.

                              5.

                              Όλα τα μέσα που περιλαμβάνουν προσωπικές, κρυπτογραφικές ή άλλες ευαίσθητες πληροφορίες αποθηκεύονται, μεταφέρονται και απορρίπτονται κατά ασφαλή τρόπο.

                  Βασικό

                  Χαμηλό επίπεδο συν:
                  Το ευαίσθητο κρυπτογραφικό υλικό, εάν αυτό χρησιμοποιείται για την έκδοση μέσου ηλεκτρονικής ταυτοποίησης και επαλήθευσης της ταυτότητας προστατεύεται από παρεμβάσεις παραποίησης

                  Υψηλό

                  Ταυτίζεται με το βασικό επίπεδο.

            2.4.7.   Συμμόρφωση και έλεγχος

                  Επίπεδο διασφάλισης

                  Απαιτούμενα στοιχεία

                  Χαμηλό

                  Ύπαρξη περιοδικών εσωτερικών ελέγχων με πεδίο εφαρμογής το οποίο καλύπτει όλα τα μέρη που σχετίζονται με τις παρεχόμενες υπηρεσίες ώστε να εξασφαλίζεται η συμμόρφωση με τις σχετικές πολιτικές.

                  Βασικό

                  Ύπαρξη περιοδικών ανεξάρτητων εσωτερικών ή εξωτερικών ελέγχων με πεδίο εφαρμογής που καλύπτει όλα τα μέρη τα οποία σχετίζονται με τις παρεχόμενες υπηρεσίες ώστε να εξασφαλίζεται η συμμόρφωση με τις σχετικές πολιτικές.

                  Υψηλό

                              1.

                              Ύπαρξη περιοδικών ανεξάρτητων εξωτερικών ελέγχων με πεδίο εφαρμογής που καλύπτει όλα τα μέρη τα οποία σχετίζονται με τις παρεχόμενες υπηρεσίες ώστε να εξασφαλίζεται η συμμόρφωση με τις σχετικές πολιτικές.

                              2.

                              Όταν ένα σχέδιο υπόκειται σε άμεση διαχείριση από δημόσιο φορέα, υπόκειται σε έλεγχο σύμφωνα με την εθνική νομοθεσία.

         (1)  Κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου της 9ης Ιουλίου 2008, για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων και για την κατάργηση του κανονισμού (ΕΟΚ) αριθ. 339/93 (ΕΕ L 218 της 13.8.2008, σ. 30).


title: Εκτελεστικός κανονισμός (ΕΕ) αριθ. 17/2013 της Επιτροπής, της 14ης Ιανουαρίου 2013 , για την έγκριση της δραστικής ουσίας Trichoderma atroviride στέλεχος I-1237, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011  Κείμενο που παρουσιάζει ενδιαφέρον για τον ΕΟΧ

text:
               15.1.2013

               EL

               Επίσημη Εφημερίδα της Ευρωπαϊκής Ένωσης

               L 9/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 17/2013 ΤΗΣ ΕΠΙΤΡΟΠΉΣ
   της 14ης Ιανουαρίου 2013
   για την έγκριση της δραστικής ουσίας Trichoderma atroviride στέλεχος I-1237, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 και το άρθρο 78 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 80 παράγραφος 1 στοιχείο α) του κανονισμού (ΕΚ) αριθ. 1107/2009, πρέπει να εφαρμόζεται η οδηγία 91/414/ΕΟΚ του Συμβουλίου (2), όσον αφορά τη διαδικασία και τους όρους έγκρισης, στις δραστικές ουσίες για τις οποίες έχει εκδοθεί απόφαση σύμφωνα με το άρθρο 6 παράγραφος 3 της εν λόγω οδηγίας πριν από τις 14 Ιουνίου 2011. Για την ουσία Trichoderma atroviride στέλεχος I-1237 οι όροι του άρθρου 80 παράγραφος 1 στοιχείο α) του κανονισμού αριθ. 1107/2009 πληρούνται με την απόφαση 2008/565/ΕΕ της Επιτροπής (3).

               (2)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, στις 28 Αυγούστου 2007 η Γαλλία έλαβε αίτηση από την εταιρεία Agrauxine SA για την καταχώριση της δραστικής ουσίας Trichoderma atroviride στέλεχος I-1237 στο παράρτημα I της οδηγίας 91/414/ΕΟΚ. Με την απόφαση 2008/565/ΕΚ επιβεβαιώθηκε ότι ο φάκελος ήταν «πλήρης», υπό την έννοια ότι μπορεί να θεωρηθεί ότι ικανοποιεί καταρχήν τις απαιτήσεις δεδομένων και πληροφοριών των παραρτημάτων II και III της οδηγίας 91/414/ΕΟΚ.

               (3)

               Για την εν λόγω δραστική ουσία αξιολογήθηκαν οι επιδράσεις στην ανθρώπινη υγεία, στην υγεία των ζώων και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνονται από τον αιτούντα. Το κράτος μέλος που είχε οριστεί εισηγητής υπέβαλε σχέδιο έκθεσης αξιολόγησης στις 19 Απριλίου 2011.

               (4)

               Το σχέδιο έκθεσης αξιολόγησης εξετάστηκε από τα κράτη μέλη και την Ευρωπαϊκή Αρχή για την Ασφάλεια των Τροφίμων (εφεξής «η Αρχή»). Στις 15 Μαΐου 2012 η Αρχή υπέβαλε στην Επιτροπή το συμπέρασμά της όσον αφορά την εξέταση της εκτίμησης επικινδυνότητας φυτοφαρμάκων για τη δραστική ουσία Trichoderma atroviride στέλεχος I-1237 (4). Το σχέδιο έκθεσης αξιολόγησης και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 20 Νοεμβρίου 2012 υπό τη μορφή έκθεσης ανασκόπησης της Επιτροπής για την ουσία Trichoderma atroviride στέλεχος I-1237.

               (5)

               Με βάση τις διάφορες εξετάσεις που πραγματοποιήθηκαν σε φυτοπροστατευτικά προϊόντα που περιέχουν την ουσία Trichoderma atroviride στέλεχος I-1237, μπορεί να αναμένεται ότι, σε γενικές γραμμές, πληρούνται οι απαιτήσεις που θεσπίζονται στο άρθρο 5 παράγραφος 1 στοιχεία α) και β) και στο άρθρο 5 παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Συνεπώς, είναι σκόπιμο να εγκριθεί η δραστική ουσία Trichoderma atroviride στέλεχος I-1237.

               (6)

               Πριν από την έγκριση θα πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την έγκριση.

               (7)

               Με την επιφύλαξη των υποχρεώσεων που προβλέπονται στον κανονισμό (ΕΚ) αριθ. 1107/2009 ως συνέπεια της έγκρισης, λαμβανομένης υπόψη της ειδικής κατάστασης που δημιουργήθηκε λόγω της μετάβασης από την οδηγία 91/414/ΕΟΚ στον κανονισμό (ΕΚ) αριθ. 1107/2009 πρέπει, ωστόσο, να ισχύουν τα ακόλουθα. Στα κράτη μέλη θα πρέπει να δοθεί περίοδος έξι μηνών μετά την έγκριση για να επανεξετάσουν την έγκριση φυτοπροστατευτικών προϊόντων που περιέχουν την ουσία Trichoderma atroviride στέλεχος I-1237. Τα κράτη μέλη θα πρέπει να τροποποιούν, να αντικαθιστούν ή να ανακαλούν, ανάλογα με την περίπτωση, τις εγκρίσεις. Κατά παρέκκλιση από την ανωτέρω προθεσμία, πρέπει να προβλεφθεί μεγαλύτερη προθεσμία για την υποβολή και την αξιολόγηση της επικαιροποίησης του πλήρους φακέλου του παραρτήματος III, όπως προβλέπεται στην οδηγία 91/414/ΕΟΚ, κάθε φυτοπροστατευτικού προϊόντος για κάθε προβλεπόμενη χρήση σύμφωνα με τις ενιαίες αρχές.

               (8)

               Η πείρα που αποκτήθηκε από καταχωρίσεις δραστικών ουσιών στο παράρτημα I της οδηγίας 91/414/ΕΟΚ, οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής της πρώτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά (5), έχει δείξει ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι υφιστάμενων εγκρίσεων όσον αφορά την πρόσβαση σε στοιχεία. Συνεπώς, για να αποφευχθούν περαιτέρω δυσκολίες, κρίνεται αναγκαίο να διασαφηνιστούν τα καθήκοντα των κρατών μελών, και ιδίως το καθήκον να επαληθεύουν ότι ο κάτοχος έγκρισης αποδεικνύει την πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας. Ωστόσο, η εν λόγω διασαφήνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων, σε σύγκριση με τις οδηγίες οι οποίες έχουν εκδοθεί μέχρι σήμερα για την τροποποίηση του παραρτήματος I της εν λόγω οδηγίας ή με τους κανονισμούς για την έγκριση δραστικών ουσιών.

               (9)

               Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (6) θα πρέπει να τροποποιηθεί αναλόγως.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση δραστικής ουσίας
   Η δραστική ουσία Trichoderma atroviride στέλεχος I-1237, όπως καθορίζεται στο παράρτημα I, εγκρίνεται σύμφωνα με τους όρους που καθορίζονται στο εν λόγω παράρτημα.
   Άρθρο 2
   Εκ νέου αξιολόγηση φυτοπροστατευτικών προϊόντων
   1.   Τα κράτη μέλη, σύμφωνα με τον κανονισμό (ΕΚ) αριθ. 1107/2009, τροποποιούν ή αποσύρουν, εφόσον είναι απαραίτητο, τις ισχύουσες εγκρίσεις φυτοπροστατευτικών προϊόντων που περιέχουν την ουσία Trichoderma atroviride στέλεχος I-1237 ως δραστική ουσία έως τις 30 Νοεμβρίου 2013.
   Έως την ημερομηνία αυτή επαληθεύουν, ιδίως, ότι πληρούνται οι όροι του παραρτήματος I του παρόντος κανονισμού, με εξαίρεση αυτών των όρων που επισημαίνονται στη στήλη που αφορά τους ειδικούς όρους στο εν λόγω παράρτημα, και ότι ο κάτοχος της έγκρισης διαθέτει φάκελο ή έχει πρόσβαση σε φάκελο που πληροί τις απαιτήσεις του παραρτήματος II της οδηγίας 91/414/ΕΟΚ, σύμφωνα με τους όρους του άρθρου 13 παράγραφοι 1 έως 4 της εν λόγω οδηγίας και του άρθρου 62 του κανονισμού (ΕΚ) αριθ. 1107/2009.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει την ουσία Trichoderma atroviride στέλεχος I-1237, είτε ως μόνη δραστική ουσία είτε μαζί με άλλες δραστικές ουσίες που έχουν καταχωριστεί στο σύνολό τους στο παράρτημα του εκτελεστικού κανονισμού (ΕΕ) αριθ. 540/2011 έως τις 31 Μαΐου 2013 το αργότερο, τα κράτη μέλη αξιολογούν εκ νέου το προϊόν σύμφωνα με τις ενιαίες αρχές που προβλέπονται στο άρθρο 29 παράγραφος 6 του κανονισμού (ΕΚ) αριθ. 1107/2009, με βάση φάκελο που ικανοποιεί τις απαιτήσεις του παραρτήματος III της οδηγίας 91/414/ΕΟΚ και λαμβάνοντας υπόψη τη στήλη σχετικά με τους ειδικούς όρους στο παράρτημα I του παρόντος κανονισμού. Με βάση την αξιολόγηση αυτή, εξακριβώνουν κατά πόσον το προϊόν πληροί τους όρους του άρθρου 29 παράγραφος 1 του κανονισμού (ΕΚ) αριθ. 1107/2009.
   Ύστερα από αυτή την εξακρίβωση, τα κράτη μέλη:

               α)

               σε περίπτωση που ένα προϊόν περιέχει Trichoderma atroviride στέλεχος I-1237 ως τη μόνη δραστική ουσία, κατά περίπτωση, τροποποιούν ή ανακαλούν την άδεια έως τις 30 Νοεμβρίου 2014 το αργότερο· ή

               β)

               σε περίπτωση που ένα προϊόν περιέχει Trichoderma atroviride στέλεχος I-1237 ως μία από πολλές δραστικές ουσίες, κατά περίπτωση, τροποποιούν ή ανακαλούν την έγκριση έως τις 30 Νοεμβρίου 2014 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη νομοθετική πράξη ή πράξεις με τις οποίες καταχωρίστηκε(-αν) η σχετική ουσία ή ουσίες στο παράρτημα I της οδηγίας 91/414/ΕΟΚ, ή εγκρίθηκε(-αν) η σχετική ουσία ή ουσίες, εφόσον η τελευταία ημερομηνία είναι μεταγενέστερη.

         Άρθρο 3
   Τροποποιήσεις του εκτελεστικού κανονισμού (ΕΕ) αριθ. 540/2011
   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
   Άρθρο 4
   Έναρξη ισχύος και ημερομηνία εφαρμογής
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουνίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιανουαρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  ΕΕ L 230 της 19.8.1991, σ. 1.

      (3)  ΕΕ L 181 της 10.7.2008, σ. 49.

      (4)  Δελτίο EFSA 2012· 10(6):2706. Διατίθεται στο διαδίκτυο: www.efsa.europa.eu

      (5)  ΕΕ L 366 της 15.12.1992, σ. 10.

      (6)  ΕΕ L 153 της 11.6.2011, σ. 1.

      ΠΑΡΑΡΤΗΜΑ I

                  Κοινή ονομασία, αριθμοί ταυτοποίησης

                  Ονομασία IUPAC

                  Καθαρότητα (1)

                  Ημερομηνία έγκρισης

                  Λήξη της έγκρισης

                  Ειδικοί όροι

                     Trichoderma atroviride στέλεχος I-1237
                  Αριθμός ΚΚΑ: I-1237

                  Δεν έχει εφαρμογή

                      cfu/g (
                      σπόρια/g)

                  1η Ιουνίου 2013

                  31 Μαΐου 2023

                  Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την Trichoderma atroviride στέλεχος I-1237, ιδίως τα προσαρτήματα I και II αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 20 Νοεμβρίου 2012.
                  Κατά τη συνολική αξιολόγηση τα κράτη μέλη πρέπει να δίνουν ιδιαίτερη προσοχή στην προστασία των χειριστών και των εργαζομένων, λαμβάνοντας υπόψη ότι η ουσία Trichoderma atroviride στέλεχος I-1237 πρέπει να θεωρείται ως πιθανός ευαισθητοποιητής.
                  Οι όροι χρήσης περιλαμβάνουν, κατά περίπτωση, μέτρα μετριασμού του κινδύνου.

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.

      ΠΑΡΑΡΤΗΜΑ ΙΙ
      Στο μέρος Β του παραρτήματος του εκτελεστικού κανονισμού (ΕΕ) αριθ. 540/2011, προστίθεται η ακόλουθη εγγραφή:

                     Αριθμός

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Ημερομηνία έγκρισης

                     Λήξη της έγκρισης

                     Ειδικοί όροι

                     «32

                        Trichoderma atroviride στέλεχος I-1237
                     Αριθμός ΚΚΑ: I-1237

                     Δεν έχει εφαρμογή

                         cfu/g (
                         σπόρια/g)

                     1η Ιουνίου 2013

                     31 Μαΐου 2023

                     Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την Trichoderma atroviride στέλεχος I-1237, ιδίως τα προσαρτήματα I και II αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 20 Νοεμβρίου 2012.
                     Κατά τη συνολική αξιολόγηση τα κράτη μέλη πρέπει να δίνουν ιδιαίτερη προσοχή στην προστασία των χειριστών και των εργαζομένων, λαμβάνοντας υπόψη ότι η ουσία Trichoderma atroviride στέλεχος I-1237 πρέπει να θεωρείται ως πιθανός ευαισθητοποιητής.
                     Οι όροι χρήσης περιλαμβάνουν, κατά περίπτωση, μέτρα μετριασμού του κινδύνου.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


title: Εκτελεστικός κανονισμός (ΕΕ) αριθ. 1022/2011 της Επιτροπής, της 14ης Οκτωβρίου 2011 , για τη μη ανανέωση της έγκρισης της δραστικής ουσίας cyclanilide, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά και την τροποποίηση του εκτελεστικού κανονισμού (ΕΕ) αριθ. 540/2011 της Επιτροπής Κείμενο που παρουσιάζει ενδιαφέρον για τον ΕΟΧ

text:
               15.10.2011

               EL

               Επίσημη Εφημερίδα της Ευρωπαϊκής Ένωσης

               L 270/20

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1022/2011 ΤΗΣ ΕΠΙΤΡΟΠΉΣ
   της 14ης Οκτωβρίου 2011
   για τη μη ανανέωση της έγκρισης της δραστικής ουσίας cyclanilide, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά και την τροποποίηση του εκτελεστικού κανονισμού (ΕΕ) αριθ. 540/2011 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 20 και το άρθρο 78 παράγραφος 2,
   Εκτιμώντας τα ακόλουθα:

               (1)

               Η δραστική ουσία cyclanilide συμπεριλήφθηκε στο παράρτημα Ι της οδηγίας 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά (2), με καταληκτική προθεσμία τις 31 Οκτωβρίου 2011.

               (2)

               Για να δοθεί η δυνατότητα στους αιτούντες να συντάξουν τις αιτήσεις τους και στην Επιτροπή να αξιολογήσει τις εν λόγω αιτήσεις και να αποφανθεί σχετικά, η συμπερίληψη της εν λόγω ουσίας παρατάθηκε έως τις 31 Δεκεμβρίου 2015 με την οδηγία 2010/77/ΕΚ της Επιτροπής, της 10ης Νοεμβρίου 2010, για την τροποποίηση της οδηγίας 91/414/ΕΟΚ του Συμβουλίου όσον αφορά τη λήξη της ημερομηνίας για την καταχώριση ορισμένων δραστικών ουσιών στο παράρτημα Ι (3).

               (3)

               Σύμφωνα με το άρθρο 78 παράγραφος 3 του κανονισμού (ΕΚ) αριθ. 1107/2009 η εν λόγω ουσία συμπεριλήφθηκε στο μέρος A του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (4), και πρέπει να θεωρηθεί ότι εγκρίθηκε σύμφωνα με τον κανονισμό (ΕΚ) αριθ. 1107/2009.

               (4)

               Η Επιτροπή, ωστόσο, δεν έλαβε αιτήσεις για την υπό εξέταση δραστική ουσία και η προθεσμία για την υποβολή ανάλογων αιτήσεων, όπως προβλέπεται στο άρθρο 4 παράγραφος 1 του κανονισμού (ΕΕ) αριθ. 1141/2010 της Επιτροπής, της 7ης Δεκεμβρίου 2010, για τη θέσπιση της διαδικασίας ανανέωσης της καταχώρισης μιας δεύτερης ομάδας δραστικών ουσιών στο παράρτημα I της οδηγίας 91/414/ΕΟΚ του Συμβουλίου και για την κατάρτιση του καταλόγου των ουσιών αυτών (5), έχει εκπνεύσει.

               (5)

               Ως εκ τούτου, δεν πρέπει να ανανεωθεί η έγκριση της εν λόγω δραστικής ουσίας και πρέπει να διαγραφεί από το μέρος Α του παραρτήματος του εκτελεστικού κανονισμού (ΕΕ) αριθ. 540/2011, αρχής γενομένης από την ημερομηνία κατά την οποία θα έληγε η έγκριση εάν δεν είχε παραταθεί η ισχύς της με την οδηγία 2010/77/ΕΚ.

               (6)

               Πρέπει να δοθεί στα κράτη μέλη ο απαραίτητος χρόνος για να ανακαλέσουν τις εγκρίσεις για τα φυτοπροστατευτικά προϊόντα που περιέχουν cyclanilide.

               (7)

               Ο παρών κανονισμός δεν προδικάζει την υποβολή περαιτέρω αίτησης για την εν λόγω δραστική ουσία σύμφωνα με το άρθρο 7 του κανονισμού (ΕΚ) αριθ. 1107/2009.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Μη ανανέωση της έγκρισης
   Η έγκριση της δραστικής ουσίας cyclanilide δεν ανανεώνεται.
   Άρθρο 2
   Μεταβατικά μέτρα
   Τα κράτη μέλη διασφαλίζουν την ανάκληση των εγκρίσεων για φυτοπροστατευτικά προϊόντα που περιέχουν την ουσία cyclanilide μέχρι τις 30 Απριλίου 2012.
   Άρθρο 3
   Περίοδος χάριτος
   Τυχόν περίοδος χάριτος που χορηγείται από ένα κράτος μέλος για φυτοπροστατευτικά προϊόντα που περιέχουν cyclanilide θα λήξει στις 31 Οκτωβρίου 2012 το αργότερο όσον αφορά την πώληση και τη διανομή και στις 31 Οκτωβρίου 2013 το αργότερο όσον αφορά τη διάθεση, την αποθήκευση και τη χρήση των υφιστάμενων αποθεμάτων.
   Άρθρο 4
   Τροποποιήσεις του εκτελεστικού κανονισμού (ΕΕ) αριθ. 540/2011
   Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Οκτωβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  ΕΕ L 230 της 19.8.1991, σ. 1.

      (3)  ΕΕ L 293 της 11.11.2010, σ. 48.

      (4)  ΕΕ L 153 της 11.6.2011, σ. 1.

      (5)  ΕΕ L 322 της 8.12.2010, σ. 10.

      ΠΑΡΑΡΤΗΜΑ
      Η σειρά 21 του μέρους Α του παραρτήματος του εκτελεστικού κανονισμού (ΕΕ) αριθ. 540/2011 αντικαθίσταται από το ακόλουθο κείμενο:

                     Αριθμός

                     Κοινή ονομασία, αριθμοί ταυτοποίησης

                     Ονομασία κατά IUPAC

                     Purity (1)

                     Ημερομηνία έγκρισης

                     Λήξη της έγκρισης

                     Ειδικές διατάξεις

                     «21

                     Cyclanilide
                     Αριθ. CAS 113136-77-9
                     Αριθ. CIPAC 586

                     Δεν διατίθενται στοιχεία

                     960 g/kg

                     1η Νοεμβρίου 2001

                     31 Οκτωβρίου 2011

                     Επιτρέπεται να χρησιμοποιείται μόνον ως ρυθμιστής της ανάπτυξης των φυτών.
                     Η ανώτατη περιεκτικότητα της ξένης πρόσμειξης 2,4-dichloroaniline (2,4-DCA) στη δραστική ουσία όπως παρασκευάζεται πρέπει να είναι 1 g/kg.
                     Ημερομηνία συνεδρίασης της μόνιμης φυτοϋγειονομικής επιτροπής κατά την οποία οριστικοποιήθηκε η έκθεση ανασκόπησης: 29 Ιουνίου 2001.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές δίνονται στις σχετικές εκθέσεις ανασκόπησης.


title: Εκτελεστικός κανονισμός (ΕΕ) αριθ. 918/2014 της Επιτροπής, της 22ας Αυγούστου 2014 , για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας «φερομόνες λεπιδοπτέρων ευθείας αλύσου»  Κείμενο που παρουσιάζει ενδιαφέρον για τον ΕΟΧ

text:
               23.8.2014

               EL

               Επίσημη Εφημερίδα της Ευρωπαϊκής Ένωσης

               L 251/24

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 918/2014 ΤΗΣ ΕΠΙΤΡΟΠΉΣ
   της 22ας Αυγούστου 2014
   για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας «φερομόνες λεπιδοπτέρων ευθείας αλύσου»
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 στοιχείο γ),
   Εκτιμώντας τα ακόλουθα:

               (1)

               Η δραστική ουσία «φερομόνες λεπιδοπτέρων ευθείας αλύσου» συμπεριλήφθηκε στο παράρτημα I της οδηγίας 91/414/ΕΟΚ του Συμβουλίου (2) με την οδηγία 2008/127/ΕΚ της Επιτροπής (3), σύμφωνα με τη διαδικασία που προβλέπεται στο άρθρο 24β του κανονισμού (ΕΚ) αριθ. 2229/2004 της Επιτροπής (4). Με την αντικατάσταση της οδηγίας 91/414/ΕΟΚ από τον κανονισμό (ΕΚ) αριθ. 1107/2009, η συγκεκριμένη ουσία θεωρείται εγκεκριμένη βάσει του εν λόγω κανονισμού και προστίθεται στο μέρος A του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (5).

               (2)

               Σύμφωνα με το άρθρο 25α του κανονισμού (ΕΚ) αριθ. 2229/2004, η Ευρωπαϊκή Αρχή για την Ασφάλεια των Τροφίμων («η Αρχή») υπέβαλε στην Επιτροπή τη γνώμη της αναφορικά με το σχέδιο έκθεσης ανασκόπησης για τις φερομόνες λεπιδοπτέρων ευθείας αλύσου (6) στις 13 Δεκεμβρίου 2013. Η Αρχή διαβίβασε στον κοινοποιούντα τη γνώμη της για την ουσία «φερομόνες λεπιδοπτέρων ευθείας αλύσου». Η Επιτροπή κάλεσε την Αρχή να υποβάλει παρατηρήσεις ως προς το σχέδιο έκθεσης ανασκόπησης για τις φερομόνες λεπιδοπτέρων ευθείας αλύσου. Το σχέδιο έκθεσης ανασκόπησης και η γνώμη της Αρχής εξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής φυτών, ζώων, τροφίμων και ζωοτροφών και οριστικοποιήθηκαν στις 11 Ιουλίου 2014 με τη μορφή έκθεσης ανασκόπησης της Επιτροπής για τις φερομόνες λεπιδοπτέρων ευθείας αλύσου.

               (3)

               Επιβεβαιώνεται ότι η δραστική ουσία «φερομόνες λεπιδοπτέρων ευθείας αλύσου» πρέπει να θεωρείται ότι έχει εγκριθεί βάσει του κανονισμού (ΕΚ) αριθ. 1107/2009.

               (4)

               Οι φερομόνες λεπιδοπτέρων ευθείας αλύσου είναι μια ομάδα φερομονών που παράγονται με φυσικό τρόπο από έντομα της τάξης των λεπιδοπτέρων. Έχουν κοινό δομικό χαρακτηρισμό και μηχανισμό δράσης. Η έκθεση ανασκόπησης για τις φερομόνες λεπιδοπτέρων ευθείας αλύσου (SANCO/2633/2008) περιλαμβάνει κατάλογο των μεμονωμένων ενώσεων που έχουν τον κοινό δομικό χαρακτηρισμό των φερομονών λεπιδοπτέρων ευθείας αλύσου και περιέχονται σε εγκεκριμένα φυτοπροστατευτικά προϊόντα. Ο εν λόγω κατάλογος θα επικαιροποιείται, κατά περίπτωση.

               (5)

               Σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009, σε συνδυασμό με το άρθρο 6 του ίδιου κανονισμού και με βάση τις τρέχουσες επιστημονικές και τεχνικές γνώσεις, είναι αναγκαίο να τροποποιηθούν οι όροι έγκρισης της ουσίας «φερομόνες λεπιδοπτέρων ευθείας αλύσου». Ειδικότερα, κρίνεται σκόπιμο να ζητηθούν περαιτέρω επιβεβαιωτικές πληροφορίες.

               (6)

               Ως εκ τούτου, το παράρτημα του εκτελεστικού κανονισμού (ΕΕ) αριθ. 540/2011 θα πρέπει να τροποποιηθεί αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του εκτελεστικού κανονισμού (ΕΕ) αριθ. 540/2011
   Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Αυγούστου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

      (3)  Οδηγία 2008/127/ΕΚ της Επιτροπής, της 18ης Δεκεμβρίου 2008, για την τροποποίηση της οδηγίας 91/414/ΕΟΚ του Συμβουλίου ώστε να συμπεριληφθούν διάφορες δραστικές ουσίες (ΕΕ L 344 της 20.12.2008, σ. 89).

      (4)  Κανονισμός (ΕΚ) αριθ. 2229/2004 της Επιτροπής, της 3ης Δεκεμβρίου 2004, για τη θέσπιση περαιτέρω λεπτομερών κανόνων εφαρμογής της τέταρτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου (ΕΕ L 379 της 24.12.2004, σ. 13).

      (5)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

      (6)  Ευρωπαϊκή Αρχή για την Ασφάλεια των Τροφίμων — Conclusion on the peer review of the pesticide risk assessment of the active substance Straight Chain Lepidopteran Pheromones. EFSA Journal 2014· 12(1): 3524. [537 σ.]. doi:10.2903/j.efsa.2014.3524. Διαθέσιμο στη διεύθυνση: www.efsa.europa.eu/efsajournal

      ΠΑΡΑΡΤΗΜΑ
      Στο μέρος Α του παραρτήματος του εκτελεστικού κανονισμού (ΕΕ) αριθ. 540/2011, η σειρά 255 για τη δραστική ουσία «φερομόνες λεπιδοπτέρων ευθείας αλύσου» αντικαθίσταται από τα εξής:

                     Αριθμός

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα

                     Ημερομηνία έγκρισης

                     Λήξη της έγκρισης

                     Ειδικοί όροι

                     «255

                     Φερομόνες λεπιδοπτέρων ευθείας αλύσου

                     Έκθεση ανασκόπησης (SANCO/2633/2008)

                     Έκθεση ανασκόπησης (SANCO/2633/2008)

                     1 Σεπτεμβρίου 2009

                     31 Αυγούστου 2019

                     ΜΕΡΟΣ Α
                     Επιτρέπεται να χρησιμοποιούνται μόνον ως προσελκυστικά.
                     ΜΕΡΟΣ Β
                     Για την εφαρμογή των ενιαίων αρχών που αναφέρονται στο άρθρο 29 παράγραφος 6 του κανονισμού (ΕΚ) αριθ. 1107/2009 πρέπει να λαμβάνονται υπόψη τα συμπεράσματα της έκθεσης ανασκόπησης για τις φερομόνες λεπιδοπτέρων ευθείας αλύσου (SANCO/2633/2008), και ιδίως τα προσαρτήματά της Ι και ΙΙ, όπως οριστικοποιήθηκε στο πλαίσιο της μόνιμης επιτροπής φυτών, ζώων, τροφίμων και ζωοτροφών.
                     Οι όροι χρήσης πρέπει να περιλαμβάνουν, κατά περίπτωση, μέτρα περιορισμού του κινδύνου.
                     Ο κοινοποιών υποβάλλει επιβεβαιωτικές πληροφορίες σχετικά με:

                                 1)

                                 τα γονιδιοτοξικά χαρακτηριστικά των ενώσεων της ομάδα αλδεΰδων·

                                 2)

                                 την έκθεση του ανθρώπου και του περιβάλλοντος που προκύπτει από τους διαφορετικούς τρόπους εφαρμογής των φερομονών λεπιδοπτέρων ευθείας αλύσου ως φυτοπροστατευτικού προϊόντος, σε σύγκριση με τα φυσικά βασικά επίπεδα των εν λόγω φερομονών.

                           Ο αιτών υποβάλλει στην Επιτροπή, στα κράτη μέλη και στην Αρχή τις πληροφορίες που αναφέρονται στο σημείο 1 έως τις 31 Δεκεμβρίου 2015 και τις πληροφορίες που αναφέρονται στο σημείο 2 έως τις 31 Δεκεμβρίου 2016.».